Sporne ingerencije Saveta guvernera :: EMG :: Ekonomske vesti iz Srbije\n11. jun 2010. | 15:17\nLDP će tražiti izmenu predloga po kom bi ubuduće Savet guvernera NBS-a donosio odluku o režimu kursa, jer članove Saveta biraju političari i time se direktno ugrožava nezavisnost ove institucije, rekla je Vesna Pešić, predsednica političkog saveta LDP na skupštinskoj raspravi o izmenama i dopunama Zakona o NBS.\n„Članovi saveta dobijaju najveće ingerencije, a nisu zaposleni u banci, čime se direktno politika meša u odluke ove institucije koja bi trebalo da bude nezavisna“, rekla je Vesna Pešić.\nPoslanik SPS-a Zoran Kasalović sa druge strane kaže da će SPS podržati izmene i dopune ovog zakona i da neće podnositi amandmane, jer smatra da će njima biti ojačana samostalnost jedne važne institucije.\n„Jačanjem nezavisnosti i samostalnosti isključuje se svaka mogućnost uslovljavanje od strane vlasti. Savet će predlagati Odbor za finansije Skupštine Srbije koji je dosad predlagao i guvernera pa se pokazalo da je odgovorno i nestranački obavljao svoj posao“, rekao je Kasalović, dodajući da će kredibilitet ovog saveta garantovati i jedan član koji će morati da ima najmanje deset godina iskustva u poslovima finansija i revizije.\nŠef poslaničke grupe DS-a Nada Kolundžija rekla je da će i njena stranka podržati izmene zakona o NBS, jer su mnoge nadležnosti bolje definisane, konkretnije su određeni uslovi ko mogu biti članovi saveta, guverner, viceguverner.\n„Prigovor da će političari davati saglasnost za režim kursa ne stoji, jer je Vlada i ranije to radila, samo preko borda guvernera, a sad će to raditi preko Saveta“, rekla je Kolundžija dodajući da je čitava rasprava na tu temu uglavnom zbog neobaveštenosti poslanika.\nJedina bitna promena po rečima Kolundžije je što bi guvernera po novom zakonu trebalo da bira parlament na predlog predsednika države, a ne na predlog Odbora za finansije, kako je propisano važećim zakonom.\nIzmene još predviđaju da Izvršni odbor NBS, pored preuzimanja dosadašnje nadležnosti Monetarnog odbora utvrđuje i sprovodi monetarnu i deviznu politiku, ima i obavezu da donosi propise iz oblasti kontrolne i nadzorne funkcije NBS i odlučuje o davanju i oduzimanju dozvola za rad finansijskim institucijama.


12. konferencija "Dijalog Istočne i Jugoistčne Evrope" održava se 3. i 4. 11.2020. digitalno - Novosti - Austrija u Srbiji - www.advantageaustria.org\nOd 3. i 4. novembra 2020. biće održana 12. konferencija "ESEE Dialogue " pod naslovom "Odliv mozgova i uticaj na Istočnu i Jugosistočnu Evropu" koja će ove godine biti organizovana digitalno preko interneta.\nKod “ESEE Dialogue Conferences” se radi o nizu konferencija o sirovinama za Istočnu i Jugoistočnu Evropu koje se počev od 2014. godine bave rešavanjem pitanjima iz sektora sirovina u raznim zemljama. Integracija u zajednicu „EIT RawMaterials“, razvoj obrazovanja, efikasnost resursa i inovacije tokom životnog ciklusa sirovina su glavne teme konferencije.\nS obzirom na nesigurnosti u vezi sa pandemijom COVID-19, organizatori su odlučili da organizuju konferenciju “ESEE Dialogue Conferences” ove godine digitalno uz pomoć interneta.\nStručnjaci za rudarstvo, geologiju, mineralne i metalne sirovine, kružnu ekonomiju,…\nZainteresovane strane iz industrije sirovina\nDonosioci odluka u oblasti potrage za sirovinama i rudarstva\nZainteresovani iz oblasti obrazovanja u vezi sa sirovinama\nBliže informacije možete da pronađete na portalu organizatora www.esee-dc.eu\nPrethodna vestMarketplace Austria - Hrana i piće: 14. oktobar 2020. u BečuSledeća vesttrgovinski zastupnici Austrije na jednom mestu


Ministarstvo uputilo dopis predškolskim i školskim ustanovama o sprečavanju diskriminacije i nasilja - Glas Podrinja\n(18. septembar 2019.)\nMinistarstvo uputilo dopis predškolskim i školskim ustanovama o sprečavanju diskriminacije i nasilja\nMinistarstvo prosvete, nauke i tehnološkog razvoja saopštilo je danas da je svim predškolskim i školskim ustanovama u Srbiji uputilo dopis sa usvojenim nizom sistemskih zakona, podzakonskih akata i javnih politika koji na "neposredan ili posredan način utiču na sprečavanje diskriminacije i zaštitu od svih oblika nasilja u celokupnom sistemu i na svim nivoima obrazovanja i vaspitanja".\nReagujući na poslednje slučajeve vršnjačkog nasilja u školama, iz tog resora su naveli da sve ustanove obrazovanja i vaspitanja imaju obavezu da osiguraju za sve učenike obrazovanje kao i podsticajno i bezbedno okruženje, da sprovode aktivnosti na razvijanju nenasilnog ponašanja i uspostavljanja nulte tolerancije prema nasilju.\n"Osnove na kojima se zasniva koncept obrazovanja su inkluzivni principi koji obezbeđuju pravo na obrazovanje za svu decu i učenike. Razvijen je i čitav set mera kroz različite vidove edukacija zaposlenih u sistemu obrazovanja i vaspitanja sa ciljem razvijanja kompetencija za prepoznavanje otvorene i prikrivene diskriminacije u obrazovanju i vaspitanju, prevenciju i postupanje u situacijama nasilja", stoji u saopštenju.\nNavodi se i da je za "treći nivo nasilja i zlostavljanja, direktor ustanove u obavezi da podnese prijavu nadležnim organima, organizacijama i službama i obavesti Ministarstvo prosvete, odnosno nadležnu školsku upravu, u roku od 24 časa".\n"Ako postoji sumnja da nasilni događaj može da ima elemente krivičnog dela ili prekršaja, direktor obaveštava roditelje i podnosi krivičnu prijavu nadležnom tužilaštvu, odnosno zahtev za pokretanje prekršajnog postupka nadležnom prekršajnom sudu", saopštilo je Ministarstvo prosvete.\n"Pored škole koja ima obavezu da prijavi svako nasilje, postoji potreba da se i porodica uključi kao stub društva i na taj način zajedno možemo da učinimo mnogo za decu i njihovu budućnost", naveo je ministar.


Romi i Egipćani gotovo potpuno isključeni | RAE Portal \_z\nYou are here: Home / aktuelno / Romi i Egipćani gotovo potpuno isključeni\nPosted by: admin јун 20, 2018\tin aktuelno, ARHIVA, IZ CRNE GORE, VIJESTI Leave a comment\nNizak nivo ekonomske aktivnosti, visoka stopa nezaposlenosti i gotovo potpuna isključenost iz organa javne vlasti, karakteristike su Roma i Egipćana, koje su primarno uslovljene niskom stopom opšteg i stručnog obrazovanja, saopšteno je iz institucije Zaštitnika ljudskih prava i sloboda.\n“Većina te populacije obavlja poslove u sivoj ekonomiji, dok formalno zaposleni Romi najčešće rade u komunalnim preduzećima, gradskoj čistoći, opštinskim deponijama ili se povremeno angažuju na sezonskim poslovima i javnim radovima“, kazao je Zaštitnika ljudskih prava i sloboda Crne Gore u susret Međunarodnom danu Roma, koji se obilježava sjutra.\nOn je podsjetio da je cilj obilježavanja Međunarodnog dana Roma podizanje svijesti o položaju te populacije, ukazivanje na probleme sa kojima se suočava, promocija kulture, vrijednosti i apel da se stanje unaprijedi.\nZaštitnik ljudskih prava i sloboda Crne Gore je podsjetio da sva istraživanja i dalje pokazuju da su Romi u izrazito nejednakom položaju u društvu po mnogim indikatorima.\n“Dostupni podaci ukazuju da je siromaštvo kod pripadnika romske i egipćanske populacije četiri do pet puta izraženije nego kod većinske. Skoro 82 odsto te populacije u Crnoj Gori je nezaposleno, od čega 12 odsto nema prihode, dok 60 odsto prima neki vid redovne finansijske pomoći od centara za socijalni rad ili iz drugih izvora. Dosadašnji pokazatelji stanja u obrazovanju se poboljšavaju, ali uglavnom na nižim nivoima obrazovanja“, navodi se u saopštenju.\nRomi i Egipćani su u većini slučajeva izolovani od ostatka stanovništva i uglavnom žive u naseljima koja su odvojena od naselja sa neromskim stanovništvom, pa usljed takve fizičke odvojenosti raste i svaki vid socijalne distance i isključivanja.\n“Participacija u procesu donošenja odluka svodi se na neposredno glasanje prilikom sprovođenja izbora. Romi nemaju autentične predstavnike u Skupštini, niti u skupštinama lokalnih samouprava. Taj problem je prepoznat u dužem period u strateškim državnim dokumentima za poboljšanje položaja romske i egipćanske populacije u Crnoj Gori“, kazao je Zaštitnik ljudskih prava i sloboda.\nOn je dodao da opšti status romske i egipćanske zajednice pokazuje da su preduzete određene mjere i aktivnosti na unaprijeđenju njihovog položaja, koje su rezultirale značajnim, ali nedovoljnim promjenama.\n„Društveno okruženje i dalje nije senzibilisano na sve problem sa kojima se Romi suočavaju, stoga je potrebno podizati svijest o problemima romske zajednice, dok je država pozvana da u najvećoj mogućoj mjeri ekonomskom i socijalnom politikom podrži procese u kojima se stvaraju uslovi za bolji život Roma u Crnoj Gori“, navodi se u saopštenju.\nZaštitnik je, u očekivanju da strateški dokumenti i prateće mjere donesu vidan napredak u ostvarivanju svih prava i sloboda romske zajednice, čestitao Međunarodni dan Roma, sa željom da njihovu društvenu stvarnost makar za trenutak zamijene radost i pažnja koju zaslužuju.\nPrevious: Romi podnjeli inicijativu za izmjenu Zakona o izboru odbornika i poslanika u cilju stvaranja mogućnosti da Romska zajednica dobije šansu za političko predstavljanje u Skupštini Crne Gore\nNext: Opština Tivat: učenici iz RE populacije Dobili školske torbe, pribor i pomoć za kupovinu knjiga


Ukoliko želite da gradite karijeru u Globalnoj IT kompaniji, u dinamičnom okruženju, intenzivnu obuku, rad na međunarodnim projektima, mogućnost razvoja prema ličnim afinitetima.\nUkoliko ste preduzimljivi, verujete u uspeh, uporni ste, imate ambiciozne ciljeve, u kompaniji „SAGlobal“ imate šansu da ostvarite karijeru kakvu ste želeli. Kao Junior Microsoft Dinamics 365 ERP Support Consultant dobićete mogućnost da napredujete na ličnom i profesionalnom planu kroz uspešan timski rad.\nPružanje L1 podrške za Microsoft Dinamics 365 aplikaciju za Microsoft partnere i klijente\nAnalizira poslovne procese sa klijentom I obezbeđuje rešenja kroz postojeći ERP system\nSvakodnevna email i telefonska komunikacija sa klijentima na engleskom jeziku\nTestira razvojna i standardna rešenja\nSaradnja sa našim globalnim timovima\nRad u smenama (smene od 14:00 do 22:00 i od 18:00 do 02:00), od ponedeljka do petka.\nEkstra bonus za rad u smenama\nOsveženje u kancelariji


Vijeće ministara BiH zadužilo radne grupe da završe Upitnik Evropske komisije do 1. septembra\nVijeće ministara BiH usvojilo je izmjenu Odluke o izmjeni tarife administrativnih taksi kojom se vraća iznos ranije takse za gostujuće umjetnike u oblasti kulture. Time je riješeno pitanje na koje su ukazivali djelatnici iz oblasti kulture, a u vezi s velikim brojem posjeta i održavanjem raznih kulturnih manifestacija.\nVijeće ministara BiH upoznato je s Informacijom Direkcije za evropske integracije o statusu i dinamici odgovaranja na Upitnik Evropske komisije koja će u kontinuitetu biti razmatrana na sjednicama Vijeća ministara BiH.\nVijeće ministara BiH utvrdilo je Prijedlog sporazuma o finansiranju za program Interreg V-B Jadransko-jonski CCI 2014TC16M4TN002 između Evropske unije, koju predstavlja Evropska komisija, Bosne i Hercegovine, koju predstavlja Vijećе ministara Bosne i Hercegovine, i Italije, koju predstavlja region Emilia-Romagna, Upravljačko tijelo transnacionalnog programa saradnje „Interreg V-B Jadransko-jonski (ADRION)“.\nOvim sporazumom utvrđuje se finansiranje transnacionalnog programa aktivnosti saradnje, ukupne vrijednosti 117.918.198,00 eura, od čega se očekuje maksimalni doprinos Unije u okviru IPA II sredstava u iznosu l5.688.887,00 eura. Bosna i Hercegovina sudjeluje u sufinansiranju sa 66.176,50 eura za period 2014-2020, a ova sredstva bit će osigurana iz budžeta institucija BiH.\nInterreg V-B Jadransko-jonski program 2014-2020 (ADRION) uspostavljen je u okviru programa evropske teritorijalne saradnje (ETC) i obuhvata 31 regiju iz četiri različite ERDF-ove partnerske države (Italija, Slovenija, Grčka i Hrvatska) i četiri IPA-ine partnerske države\n(Albanija, Bosna i Hercegovina, Srbija i Crna Gora). Program ADRION obuhvata široko transnacionalno područje s više od 70 miliona stanovnika.\nVijeće ministara BiH podržalo je zaključivanje Sporazuma između Vijeća ministara Bosne i Hercegovine i Vlade Republike Hrvatske o saradnji u oblasti radijacijske i nuklearne sigurnosti/bezbjednosti. Daljnje aktivnosti za zaključivanje ovog sporazuma vodit će Ministarstvo vanjske trgovine i ekonomskih odnosa.\nNa ovaj način bit će uspostavljena saradnja u oblasti radijacijske i nuklearne sigurnosti, sprečavanja nedozvoljenog prometa nuklearnih i radioaktivnih materijala i pružanja adekvatnog odgovora u slučaju akcidenta u skladu s međunarodnim konvencijama i standardima u ovoj oblasti.\nPrioritet je zaštititi stanovništvo i životnu sredinu dviju država kod korištenja izvora jonizirajućeg zračenja i nuklearnih aktivnosti.\nVijeće ministara BiH utvrdilo je Prijedlog sporazuma o saradnji između Vijeća ministara Bosne i Hercegovine i Vlade Islamske Republike Pakistan u borbi protiv međunarodnog kriminala, terorizma, nedozvoljene trgovine narkoticima i organiziranog kriminala\nPrema Sporazumu, BiH i Pakistan će sarađivati u prevenciji i suzbijanju krivičnih djela terorizma, krijumčarenja, krivotvorenja pasoša i viza, organiziranja ilegalnog transporta osoba preko međunarodnih granica, kao i djela teškog i organiziranog kriminala. Također, dvije države će uspostaviti zajedničku radnu grupu za daljnje jačanje saradnje u borbi protiv međunarodnog terorizma i ekstremizma.\nPrijedlog sporazuma bit će dostavljen Predsjedništvu BiH u daljnju proceduru, a za bh. potpisnika predložen je ministar sigurnosti.\nVijeće ministara BiH, na prijedlog Ministarstva vanjske trgovine i ekonomskih odnosa, donijelo je Odluku o uvođenju privremenih normi koje se odnose na identifikaciju životinja i kontrolu kretanja životinja na cijeloj teritoriji Bosne i Hercegovine.\nCilj ove odluke je efikasna provedba vakcinacije goveda protiv bolesti kvrgave kože, u periodu od 90 dana. Nadzor nad njenim provođenjem vrše nadležna veterinarska inspekcijska tijela, o čemu izvještavaju nadležna tijela entiteta i Brčko Distrikta BiH, koja će izvijestiti Ured za veterinarstvo Bosne i Hercegovine.\nOznačavanje i kontrola kretanja životinja primarni je alat za potrebe kontrole zaraznih bolesti te planiranje mjera i utvrđivanje statusa zdravlja životinja, kako bi se osigurao nesmetan unutrašnji i međunarodni promet životinja i proizvoda životinjskog porijekla.\nVijeće ministara BiH usvojilo je Informaciju o prihvatu i integraciji bosanskohercegovačkih državljana koji se vraćaju u Bosnu i Hercegovinu po osnovu Sporazuma o readmisiji u 2016. godini u kojoj se navodi da postoji dobra saradnja nadležnih institucija na svim nivoima u ovoj oblasti.\nMinistarstvo za ljudska prava i izbjeglice BiH će nastaviti unapređivati sistem koordinacije između svih uključenih institucija i organizacija na državnom i na nižim nivoima vlasti.\nMinistarstvo za ljudska prava i izbjeglice u završnoj je fazi pripreme projekta ,,Integrirani program podrške za reintegraciju povratnika po osnovu Sporazuma o readmisiji” – faza 3, koji će ojačati sposobnost institucija BiH da odgovore na ubrzanu dinamiku prihvata bh. državljana koji se vraćaju po ovom osnovu.\nZbog trenutne migrantske krize u Evropi, samo iz SR Njemačke postoje najave za povratkom oko 4.000 državljana BiH kojima je odbijen zahtjev za azil.\nAnalizu je pripremilo Ministarstvo finansija i trezora uz tehničku pomoć Svjetske banke, koristeći metodologiju koju je razvio Međunarodni monetarni fond.\nOva analiza pretpostavlja da kreditni rejting BiH neće biti snižen u srednjoročnom periodu te da neće biti značajnijih povećanja referentnih kamatnih stopa i valutnih kurseva. Očekuje se da će Centralna banka BiH nastaviti da održava monetarnu stabilnost u skladu s aranžmanom valutnog odbora, prema odredbama Zakona o Centralnoj banci BiH te da neće biti značajnijih kašnjenja u implementaciji projekata koji se finansiraju ili se planiraju finansirati iz vanjskih izvora.\nAnaliza daje ocjenu postojećeg stanja javne zaduženosti BiH i daje projekciju njenog razvoja u budućnosti, te definira glavne rizike koji mogu utjecati na održivost duga u srednjoročnom periodu.


Građani ne znaju kome da veruju – lekari poručuju jedno, Štab odlučuje drugo — Novosti Plus\nLekari gotovo svakodnevno upozoravaju da je situacija sa koronavirusom i dalje zabrinjavajuća. Istovremeno, Krizni štab je odlučio da se mere popuste i da ugostiteljski objekti koji imaju bašte rade duže. Zamenik gradonačelnika Goran Vesić ide korak dalje i najavljuje otvaranje tržnih centara. A zbog dvostrukih poruka koje se šalju građanima, poznavaoci prilika kažu – postali smo „šizofreno“ društvo.\nMantile su zamenili skafanderima. I u takvim uslovima, lekari rade više od godinu dana. Zbog nepovoljne epidemiološke situacije zdravstveni sistem je prenapregnut, a pre samo nedelju dana čuli smo upozorenja da su kovid bolnice pune.\n„Ja mislim da je ovo najteži trenutak u radu kovid bolnice u Batajnci u kojoj se trenutno nalazi 915 bolesnika, naši kapaciteti su popunjeni do maksimuma i došla sam u situaciju da se traži mesto više“, rekla je direktorka kovid bolnice u Batajnici Tatjana Adžić Vukičević 31. marta.\n„Jedna izuzetno ozbiljna i teška situacija ne samo u ovoj bolnici Batajnica, nego u svim našim kliničko-bolničkim centrima u svim našim kovid bolnicama“, dodao je Berislav Vekić iz Ministartsva zdravlja.\nNa upozorenja lekara, Krizni štab je, ipak, zažmurio. Ubrzo su doneli odluku da se mere relaksiraju i da se bašte ugostiteljskih objekata otvore. Odlučeno je i da rade produženo – do 10 uveče.\nVesić lobira za otvaranje tržnih centara\nZa takav potez, zamenik gradonačelnika Goran Vesić je lobirao znatno ranije, a sada najavljuje otvaranje tržnih centara.\n„Ja očekujem da ćemo mi do kraja nedelje moći da donesemo odluku da se otvore i tržni centri, zato što je tada uslovno bila doneta odluka da to bude u sredu, pod uslovom da epidemiološka situacija bude takva, kada se proceni da je takva to je pitanje dana, da li će biti dan, dva, tri, gore-dole, i mislim da to ima smisla, zato što se na taj način borimo za živote ljudi“, rekao je Goran Vesić.\n„Ne možemo mi, nažalost, da pobedimo ovaj virus, ali možemo da ga dobro potisnemo, zaista bi bilo tragično da napravimo grešku zbog nestrpeljenja“, smatra epidemiolog i član Kriznog štaba Predrag Kon.\nA tragično je i što građani više ne znaju koga da slušaju – jer struka udara u klin, a Krizni štab u ploču. I tako gotovo mesecima. Predsednik Sindikata lekara i farmaceuta Rade Panić poručuje i da je slanje dvostrukih poruka uticalo na to da se situacija zakomplikuje.\n„Naše društvo je trenutno šizofreno, pocepano, najmanje na dva, a vidite da se trude da nas usitne u najsitinije moguće komade, zdravstveni radnici su se utihnuli, više nemamo snage ni da se bunimo, ali smo sada pred onom fazom pucanja koja kaže skinuću mantil, okačiću i otići ću“, rekao je Panić.\nKontradiktorne poruke i mentalno zdravlje\nPojedini psiholozi poručuju i da kontradiktorne poruke nadležnih u velikoj meri utiču na mentalno zdravlje ljudi, što se pokazalo, podsećaju, nedavnim okupljanjem na Savskom trgu.\n„Kovid kolo oko spomenika Stefanu Nemanji, koje deluje potpuno nadrealno, ono zaista deluje kao da je iz nekog Kusturičinog filma, ne možete da verujete, da ljudi u toj situaciji igraju i da ne drže distancu, nemaju maske, i te dvostuke poruke prosto izazivaju zbunjenost građana, ako ne i nešto više, potpunu sluđenost, ne znaju kome da veruju“, smatra psiholog Žarko Trebješanin.\nDok se Krizni štab ne usaglasi i pošalje jedinstvenu poruku javnosti, Goran Vesić najavljuje novitete u tržnim centrima.\n„Sada kad ih budemo otvorili da probamo da u tržnim centrima napravimo punktove za vakcinaciju. Ali zašto ne bi moglo, možete da se revakcinišete na drugom mestu“, kaže Vesić.\nTeme: EpidemijaKoronavirusKrizni štabPredrag KonŽarko Trebješanin


FoNet portal :: Pretraga / tagId=34692\nTag: banke, Pogodaka: 19\nBanke tuže advokate\nAdvokatska komora Srbije danas je izrazila zabrinutost zbog informacija da su banke počele da tuže advokate za naknadu štete koja je navodno bankama naneta tužbama građana zbog naplate troškova obrade kredita.\nPotpuna obustava rada?\nVrhovni kasacioni sud (VKS) je krivotvorio odluku Evropskog suda pravde (ESP) koja je doneta u korist građana, a protiv banaka, zbog čega će advokati najverovatnije prisupiti totalnoj totalnoj obustavi rada, dok se ne ispune njihovi uslovi, izjavio je danas advokat Miroslav Živković.\nPodrška štrajku advokata\nKoalicija NADA, koju čine Demokratska stranka Srbije (DSS), Pokret za obnovu kraljevine Srbije (POKS) i 26 udruženja građana, saopštila je danas da podržava štrajk advokata zbog odluke Vrhovnog kasacionog suda u vezi sa naplatom troškova obrade kredita.\nPljačka na kreditima\nBanke u Srbiji su zaradile više od 328 miliona evra od naplate naknada i troškova kredita, a od kamate oko 200 miliona, rečeno je danas na konferenciji za novinare Advokatskog protestnog odbora “Koruptivno sudstvo dodiruje dno - teraju sudije da kleče pred bankarskim lobijem”.\nNarodna banka Srbije (NBS) saopštila je da su netačna neka tumačenja u javnosti Dopune Pravnog stava Vrhovnog kasacionog suda (VKS) koja se baziraju na stavu da je banka dva puta naplatila troškove kredita ako je zadržala iznos naknade iz odobrenog kredita i uračunala taj iznos u efektivnu kamatnu stopu.\nAdvokati protiv odluke VKS\nAdvokati iz cele Srbije održali su danas ispred Ustavnog suda protest pod nazivom "Ni korak nazad" povodom dopune stava Vrhovnog kasacionog suda (VKS) da banke imaju pravo na naplatu troškova za obradu kredita, a uz poruku "Povucite ga".\nVenac za preminulu pravdu\nOko 200 advokata protestovalo je danas ispred zgrade Vrhovnog kasacionog suda zahtevajući da taj sud poništi odluku po kojoj banke mogu da naplaćuju troškove obrade kredita, zbog čega su održali i jednodnevnu obustavu rada u svim predmetima, preneli su mediji.\nZloupotrebljeni podaci Uprave\nNacionalna koalicija za decentralizaciju (NKD) izrazila je danas sumnju da su službenici Uprave za pranje novca zloupotrebili institucije i dostavili podatke o transakcijama nevladinih organizacija Srpskom telegrafu koje su takođe nelegalno pribavili tokom afere "Spisak".\nIspred Vrhovnog kasacionog suda (VKS) protestovali su advokati i građani, nezadovoljni pravnim stavom tog suda kojim se smatra da je dozvoljeno da banke naplaćuju troškove obrade kredita.\nDopuna, a ne promena\nOpšta sednica Vrhovnog kasacionog suda (VKS), koju čine sve sudije VKS-a, najoštrije je, kako se navodi, osudila potrebu određenih interesnih grupa da davanjem sopstvenog tumčenja obmanu javnost i politizuju njihov rad.


Atletika - Medalje za AK “Panonija” na takmičenju u Požarevcu\nNapisano u kategoriji Atletika, 16 oktobra, 2017\nU petak, 13.oktobra, održana je tradicionalna 54. ulična trka, pod nazivom “Grand Prix Požarevac 2017” koja spada posle Ćuprije u red najjačih uličnih trka u Srbiji.\nAtletski klub “Panonija” iz Pančeva je nastupio sa sedam takmičara i osvojio četiri medalje. U konkurenciji devočica prvog razreda\nbriljirala je Valentina Mirkov u trci na 200m, osvojivši svoju prvu medalju u karijeri – bronzu. Odličan finiš na 400m imala je i Hana Jaramaz koja je sa samo pet meseci treninga ušla u sam vrh atletičarki IV razreda i takođe osvojila bronzu u veoma oštroj trci.\nAna Dragojević je zaradila srebrno odličje u veoma brzoj i masovnoj trci devojčica VI razreda na 600m. U konkurenciji mlađih juniora istakao se Uroš Ostojin, član AK“Partizan 1945″, pulen trenera Saše Stojilovića koji je vodio trku, ali je u poslednjem metru ipak zaradio srebrno odličje.\nOvo je bila odlična uvertira za njega jer ga očekuje prvenstvo države u krosu na 5.000m za dve nedelje u Boru. Veoma zapažen uspeh su imali dečaci na svojoj prvoj uličnoj trci i to: Vladimir Mirkov u trci III razreda osvojivši osmo mesto, kao i Damjan Čikić i Nikola Dobrić, koji su u trci dečaka VIII razreda zauzeli sedmo, odnosno osmo mesto.


03 | Juli | 2011 | Dobro dosli na Internet prezentaciju srpske dijaspore\nPriznavanje ličnih karata seceonističke vlade KM od strane vlade Srbije je u stvari priznavanje secesije Kosova na mala vrata – predstavlja živi primer, kako se od jedne suverene države i srpskog naroda uživo pravi čerga rasutih po celom svetu\nPosted on Juli 3, 2011 by dijaspora\nOvo je živi primer kako se od jedne suverene države i srpskog naroda uživo pravi čerga rasutih po celom svetu! Srpski narod će ovako doživeti sudbinu koju su nekad doživeli romi, sinti odnosno cigani i jevreji i biti rastureni po celom svetu bez svoje matične države! Slab natalitet, bela kuga, loš životni standard pa povrh toga svega ovako nesposobna i neodgovorna vlada učiniće svoje i dovesti narod srbije i Srbiju do opšteg rasula i na kraju do propasti! Po lošem ugledu u svetu smo već odavno nadmašili i Rome, Sinte i Cigane. I za to glavnu odgovornost snosi vlada na čelu sa Borisem Tadićem priznavajući u ime srpskog naroda zločine koje srbi nisu počinili!\nOčigledno je da ova vlada, sa Predsednikom na čelu koji je protivustavno na položaju predsednika države Srbije ( Ustav Srbije nalaže da se Predsednik Srbije mora odreći svih ostalih funkcija pa i predsedništva svoje stranke kako bi mogao biti na funkciji predsednika prihvaćen i od onih koji su pristalice opozicionih stranaka itd), ne radi u interesu države Srbije i njenih državljana već sve čini da spase svoju kožu posle promašene svoje politike na svim nivoima. Vlada koja radi po diktatu svojih tutora iz inostranstva ne radi niti može raditi u interesu naroda na čijem je čelu. Narod je dužan da vladi oduzme poverenje i to što prije kako nebi ta vlada napravila još veću štetu po narod i državu.\nDušan Nonković-urednik Glasa Dijaspore-Internet prezentacija srpske dijaspore\nDSS i SRS: Srbija priznala Kosovo; Analitičari zadovoljni\nBivši ministar za Kosovo i Metohiju Slobodan Samardžić ocenio je da sporazum Beograda i Prišitne, postignut danas u Briselu, predstavlja priznanje nezavisnosti Kosova jer se, kako smatra, krše sva dokumenta na kojima počiva suverenitet Srbije. Isto mišljenje ima i Srpska radikalna stranka dok analitičari smatraju da dogovor predstavlja pozitivan pomak.\nSamardžić: Deo istorijske teritorije je otišao\n„Današnji dogovor s predstavnicima nelegalne države Kosovo predstavlja flagrantno kršenje Ustava Srbije i Rezolucije 1244 i kao takav predstavlja flagrantno kršenje pravnih dokumenata na kojim počiva suverenitet Srbija“, izjavio je Samardžić, koji je i potpredsednik Demokratske stranke Srbije.\nSamardžić je ukazao da DSS nikada ne bi prihvatila „mamac evropskih integracija“ da se odrekne dela teritorije.\n„Državi i narodu ostaje samo da žive sa činjenicom da se deo njene istorijske teritorije otcepio, a da je Vlada to priznala“, kazao je Samardžić.\nPrema rečima bivšeg ministra, teme koje se regulišu korak po korak znače da se Srbija korak po korak truje na kašičicu.\n„Izgleda da su svi u Vladi Srbije zaboravili da se albanski narod otcepio nelegalnim činom i zato se postavlja pitanje zašto bi se sa njihovim predstavnicima pravio dogovor o diplomama, matičnim knjigama, slobodi kretanja – priznavanju dokumenata“, kazao je on.\nTodorović: Ovo se i očekivalo\nPotpredsednik Srpske radikalne stranke Dragan Todorović izjavio je da je Beograd dogovorom sa Prištinom napravio još jedan korak koji vodi ne samo ka priznanju nezavisnosti Kosova već i ka dodatnim ucenama.\n„To se moglo očekivati: sve priče kako to navodno nije korak ka priznavanju nezavisnosti su samo farsa kojom vlast želi da obmane građane Srbije“, kazao je Todorović. On je ocenio da dogovor postignut u Briselu neće doneti ništa dobro za srpski narod u Pokrajini.\n„Ne samo da dogovor neće doneti ništa dobro, nego će se stvari dodatno pogoršavati. Biće dodatnih ucena i pritisaka, iznuđivaće ustupke i dokle god se ne promeni vlast dok god ne dođe na vlast odgovorna garnitura ljudi koja će voditi računa o interesima Srbije i građana ruiniranje Srbije neće prestati“, kazao je Todorović.\nAnalitičari: Pozitivan korak ka EU\nProfesor beogradskog Fakulteta političkih nauka Predrag Simić ocenio je da današnji dogovor Beograda i Prištine predstavlja dve strane „u pozitivnom svetlu“ pred EU i utiče na proces njihove evrointegracije.\n„Današnji dogovor u Briselu će dve strane predstaviti EU u pozitivnom svetlu, a ne kao dva ovna na brvnu. Današnji sporazumi će sigurno naići na odobravanje u Briselu“, rekao je Simić.\nAnalitičar Dušan Janjić smatra da je dobro što je u pregovorima Beograda i Prištine u Briselu postignut sporazum jer je „bio poslednji čas da se spase pregovarački proces“.\n„Dobro je što je dogovor postignut, iako u samo dve oblasti, jer su pregovori već bili zapali u opasnu krizu“, rekao je Janjić, dodavši da se danas postignuta rešenja ipak neće primeniti odmah.\nPovodom Stefanovićeve izjave da današnjim dogovorima ni na koji način nije ugrožen suverenitet Srbije, Janjić je rekao da se „teško može raditi o narušavanju suvereniteta Srbije jer on na Kosovu – ne postoji“.\n„Suverenitet predstavlja mogućnost efektivne kontrole“, što Srbija na Kosovu nema, rekao je on.


Vesti online / Vesti / Svet / Asad i Rohani: SAD pokušavaju da podignu moral teroristima\nPredsednici Sirije i Irana Bašar el Asad i Hasan Rohani ocenili su da američki raketni napadi na vojnu bazu u Siriji predstavljaju "teško kršenje" suvereniteta te zemlje i imaju za cilj podizanje morala terorističkih grupa.\nHasan Rohani i Bašar al Asad se slažu da SAD svojim postupcima diže moral teroristima\nRohani je u telefonskom razgovoru sa Asadom još jednom osudio napade SAD u Siriji i izrazio čvrstu podršku njegovoj vladi.\nSirijski predsednik je optužio SAD da pokušavaju da podignu moral terorističkih grupa u Siriji.\nU napadu hemijskim oružjem na grad Kan Šejkun, pod kontrolom pobunjenika, u utorak je poginulo 87 ljudi, posle čega su SAD raketama gađale vazduhoplovnu bazu u centralnom delu Sirije, usmrtivši devet osoba.\nTo je bio prvi direktan napad SAD na sirijske državne snage od početka građanskog rata u Siriji 2011.\nVlada u Damasku odbacila je američke optužbe, navodeći da njihove snage ne koriste hemijsko oružje.\nIran je obezbeđivao ključnu vojnu i finansijsku pomoč Bašaru el Asada tokom šestogodišnjeg građanskog rata u Siriji.\nSVET Rohani: SAD želi da promeni režim u Iranu


SAZNAJEMO: SNS Pančevo i gradska vlast pred velikim promenama - ePancevo\nSrpska napredna stranka najavljuje korenite personalne promene, kako među rukovodećim kadrovima u Gradskoj kući, tako i među funkcionerima u Gradskom odboru, uprkos istorijskom rezultatu koji su postigli na izborima održanim 21. juna, nezvanično saznaje regionalni informativni portal epancevo.rs.\nKako saznajemo, nova i mlada lica, koja su tokom kampanje pokazala požrtvovanost, veliku energiju, nove ideje, lica čiji je rad ocenjen odličnim i od strane članova stranke i građana Pančeva, dobiće svoju šansu.\nReč je o odgovornim mestima. Pominju se funkcije gradskog menadžera, zamenika gradonačelnika, članova Gradskog veća i direktorske pozicije u javnim preduzećima i ustanovama. I mnogi funkcioneri u Gradskom odboru SNS moraće svoje pozicije da ustupe mladima.\nSNS ovim dokazuje da nikom ništa nije zagarantovano, da se za funkciju uvek treba dokazivati pred građanima, kroz ispunjenje svega što im je tokom proteklog mandata i kampanje obećano. I stranačka i pozicija u lokalnoj samoupravi mogu se čuvati isključivo marljivim i pregalačkim radom.


Tanjug 25. maja 2019. 15:14\nPRIŠTINA – Predsednici privrednih komora Zapadnog Balkana, okupljeni u Komorskom investicionom forumu, KIF, poručili su sa današnjeg sastanka u Prištini da čekanje na rešavanje problema u regionu iz prošlosti ne vodi u budućnost i pozvali vlasti da nastave da razgovaraju.\n„Politički odnosi su kompleksni i možda teži nego pre 10 godina, ali jako je važno da privreda nastavi da razgovara i pokaže politici šta je budućnost, a čekanje nije budućnost“, rekao je predsednik Privredne komore Srbije i predsednik KIFa Marko Čadež i dodao je inovacioni i trening kamp ITK u Prizrenu dobra platforma za povezivanje kompanija u regionu.\n„U ovom, budućem regionalnom, startap habu svoje mesto naći će mladi ljudi, koji će ovde realizovati svoje inovativne ideje i praviti proizvode za velike svetske tehnološke kompanije“, rekao je Čadež i najavio da će sledeći put doći sa predstavnicima velikih u ovom sektoru, koji će najbolje pomoći u razvoju projekta.\n„Dobili smo neispisanu stranicu kvalitetnog papira i, uz nemačku podršku, šansu da na njoj ispišemo udzbenike budućnosti“, poručio je Čadez.\nKako su predstavnici komora regiona najavili, u sledećih mesec, dva, KIF će u Londonu, 18. juna, u saradnji sa Fajnenšel tajmsom, predstaviti Zapadni Balkan kao jedinstvenu investicionu destinaciju pred više od 50 velikih međunarodnih investitora.\nNa samitu u Poljskoj biće lansirana zajednička platforma za dijalog poslovne zajednice Zapadnog Balkana sa evropskim institucijama nadležnim za politike i propise važne privredi, najavljeno je iz Prištine sa sastanka KIFa.\nPredsednik kosovske privredne komore Berat Rukići, koji je bio domaćin sastanka, rekao je da i ovim susretom u Prištini članice KIFa potvrđuju posvećenost razvoju privatnog sektora i unapređenju regionalnih veza.\n„Komore su dobar primer konkretne i pragmatične saradnje radi ekonomskog rasta i stvaranja uslova za nova radna mesta a ovo je način da promovišemo aktivnosti za poslovnu zajednicu i dobijemo političku podršku za naše napore na unapređenju regionalne saradnje“, rekao je Rukići.\nPredsednik Privredne komore Severne Makedonije Branko Azeski najavio je da će svaka od kompanija na Zapadnom Balkanu u narednih 5 godina dobiti paket servisa i proizvoda zajedničke regionalne komore i usluge zajedničkih regionalnih institucija, na čijem uspostavljanju se radi, kao što su arbitraža i kreditni biro.


U CRNOJ GORI POČELO IZDAVANJE KOVID POTVRDA: – Portal Luca\nU CRNOJ GORI POČELO IZDAVANJE KOVID POTVRDA:\nDanas je počelo izdavanje EU COVID potvrda za građane Crne Gore, koja građanima olakšava slobodu kretanja u zemlji i inostranstvu jer potvrđuje da je osoba vakcinisana, testirana ili je prebolovala COVID 19, saopšteno je iz Ministarstva zdravlja.\nPotvrde se izdaju na sajtu www.ezdravlje.me.\nGeneralni direktor Direktorata za digitalno zdravlje Aleksandar Sekulić tim povodom je istakao da ,,digitalni EU COVID sertifikat omogućava validaciju QR kodova na potvrdama izdatim u Crnoj Gori, državama članicama EU i svim zemljama koje su dio EU COVID platforme”.\n“Ovo je prvi zvanični EU dokument koji izdaje naša država. Građani potvrdu mogu preuzeti u papirnoj formi kod izabranog ljekara, na vakcinalnim punktovim, ali i na portalu eZdravlje.me. Validna COVID potvrda dokaz je uredne imunizacije drugom, odnosno trećom dozom vakcine. Kada je u pitanju imunizacija drugom dozom, taj period ne može da bude duži od šest mjeseci. Vakcinacija buster, odnosno trećom dozom za sada ima neograničenu validnost”, rekao je Sekulić.\nOvo je prvi servis koji razmjenjuje podatke iz registara Crne Gore i država članica Evropske unije, navode iz resora, “što potvrdu čini zvaničnim dokumentom EU kojem pristup imaju i građani Crne Gore”.\nMinistarka javne uprave, digitalnog društva i medija Tamara Srzentić, ukazala je da je povezivanje Crne Gore sa sistemom digitalnog COVID sertifikata Evropske unije je “još jedan primjer da samo udruženim snagama možemo uspješno implementirati ovako važne digitalne servise za naše građane i raditi na unapređenju cjelokupnog digitalnog ambijenta”.\n,,Srećni smo što smo kroz projekat “E-usluge i digitalna infrastruktura”, koji implementiramo sa UNDP-jem i Delegacijom Evropske unije u Crnoj Gori, pružili podršku Ministarstvu zdravlja u dijelu infrastrukture i izradi aplikativnog rješenja za COVID sertifikat i na taj način olakšali našim građanima i građankama putovanje u zemlje EU za vrijeme COVID-19 pandemije. Ovo je još jedan korak naprijed na putu digitalne transformacije Crne Gore i razvoja usluga koje u središtu razvoja imaju potrebe naših građanki i građana”, saopštila je Srzentić.\nNapominju, svaki osiguranik u Crnoj Gori COVID potvrdu u papirnoj formi može preuzeti kod izabranog doktora i na vakcinalnom punktu, uz validan identifikacioni dokument, ličnu kartu ili pasoš.\nZa preuzimanje potvrde sa portala eZdravlje građani koriste PIN broj, koji su ranije preuzeli ili ga mogu dobiti sms porukom iz Fonda za zdravstveno osiguranje. Ovaj postupak pojašnjen je i dostupan na linku\nSuštinska razlika između digitalne i papirne verzije potvrde ne postoji, pojašnjavju iz resora, jer QR kod u obje verzije garantuje validnost prikazanih podataka.\n“Kako bi se smanjila mogućnost svake zloupotrebe, građanima će uz potvrdu biti dostavljen i TAN-šestocifreni kod, kao dodatno osiguranje da istu potvrdu ne može koristiti više lica. COVID potvrda sadrži ime i prezime korisnika, datum rođenja, istoriju vakcinacije protiv COVID 19 infekcije, uključujući naziv vakcine i datum imunizacije. Potvrda je besplatna, može se izdavati i maloljetnim licima, a dostopna je na crnogorskom i engleskom jeziku”, istaknuto je u saopštenju.\nDodaju, razvijena je i mobilna aplikacija SAFE GO za android i ios uređaje.\n“Google Play i Apple Store u ovo trenutku vrše reviziju crnogorske aplikacije, i čim ona bude završena, korisnici će moći da je preuzmu i koriste. Izdavanje EU COVID potvrda, kao i sama aplikacija Safe Go CG izrađene su u okviru projekta „E-usluge i digitalna infrastruktura kao odgovor na COVID-19“koji implementira UNDP u saradnji sa Ministarstvom javne uprave, digitalnog društva i medija, uz finansijsku podršku Evropske unije”, zaključuje se u saopštenju.


► Vladimir Gligorov: Srbija, Nemačka i Rusija\nSve što je dosad dolazilo, osim izuzetno, uglavnom su relativno mali poslovi, pogotovo kada je reč o prerađivačkoj industriji. A potrebno je mnogo više, i to ulaganja poznatih i velikih kompanija jer se na taj način može očekivati da će se zaista podstaći reindustrijalizacija zemlje. A kako je izvoz usluga privrede koja nema izlaz na more po prirodi stvari ograničen, jasno je da su izgledi napretka vezani upravo za ulaganja iz industrijalizovanih zemalja, a to će reći pre svega iz Nemačke. Za nemačke preduzetnike, opet, srpsko je tržište malo, ali balkansko eventualno i nije. Tako da je napredak u privrednim odnosima veoma zavisan od regionalne stabilnosti i saradnje. U to se uklapa i ideja o zajedničkom tržištu i sve ono što je vezano za takozvani Berlinski proces, čiji je glavni motiv povećana povezanost, recimo, putem ulaganja u regionalnu infrastrukturu.\nProblem je što ta regionalna saradnja Srbiji ne ide jer su tu naravno Kosovo i Bosna i Hercegovina. Zapravo, to što se zvalo Zapadni Balkan svelo se na Srbiju i one s kojima ona ime teritorijalne probleme. A to su pre svega dva za Srbiju zamrznuta sukoba, na severu Kosova i u Republici Srpskoj. Ostale zemlje su se, jedna po jedna, oslobodile te političke geografije. Rešivši ili težeći da reše sopstvene i regionalne probleme kako bi omogućile kakav-takav privredni napredak.\nSrbija nije i ne izgleda kao da je u stanju da izađe iz frižidera, da se tako izrazim, u kojem se našla, pre svega sopstvenim političkim odlukama, ne samo posle katastrofalne poslednje decenije prošlog veka već i neodlučnošću i sada već nemogućnošću da sebe samu politički, ideološki i društveno odmrzne. I Vučić ide u Nemačku, a drugi u Brisel, a za koji mesec svi posle Sofije u London, ne bi li nekako svanulo sunce u vidu privredne saradnje, a mraz ostao u vidu nerešenih ustavnih i teritorijalnih problema na Kosovu i u Bosni i Hercegovini.\nKako da se to izvede mora da se objasni i Moskvi, odnosno Putinu. A on ima strpljenja jer uvek može da pita “Šta je to što Srbija hoće?” i da ne dobije odgovor koji od njega zahteva bilo kakav poseban angažman, o nekim većim obavezama i da ne govorimo. Jer je srpski stav da se sve nekako menja, ali tako da se ništa ključno ne promeni. A to, svakome je jasno, jeste samo stalno odlaganje. Što Rusiji svakako odgovara, pogotovo jer vidi da Vučić svako malo ide kod kancelarke Merkel. Koja opet pita isto što i Moskva i dobija manje-više isti odgovor. Tako da je konačni ishod da se razgovori nastavljaju, a ništa se ne rešava.\nČemu to može da vodi? Ukoliko se tako nastavi godinu-dve, ostvariće se cilj patriotske inteligencije i vernika i njihove crkve da Srbija dođe u položaj Republike Srpske. To bi, naravno, bilo u skladu i sa očekivanjima i nadanjima trenutnog rukovodstva srpske države preko Drine. U tom periodu će uglavnom svi koji bi eventualno da posluju sa Srbijom izgubiti poverenje u to da će se išta promeniti i otići će na neka druga tržišta. Nemačke vlasti imaju ne male obaveze i nisu sklone ni inače da gube vreme na rešive probleme koji se nikako ne rešavaju. Evropska unija, takođe, neće biti nesrećna ukoliko se u Beogradu konačno zaključi da se ne može normalizovati srpska država. I više neće biti potrebe da Vučić ili bilo ko na njegovom mestu, mada to nije izgledno u dogledno vreme, svaki čas putuje u Nemačku.\nŠto se Rusije tiče, koliko sam u stanju da vidim, tamo se upravo taj ishod i očekuje. Nju Republika Srpska ne košta mnogo, dok ona služi da se svi postojeći srpski sukobi ne mogu rešiti. Što je manje-više sve što se od Balkana i očekuje, sve čemu još Balkan može da posluži ruskoj geopolitici. To nije mnogo, ali gotovo da ništa ne košta, pogotovo u poređenju s neprijatnošću koja se oseća u Briselu, pre svega.\nTako da zaista nije nerealno očekivati da će se srpske vlasti i javnost i, naravno, crkva odlučiti za zamrzavanje Srbije u stanju koje se neće naročito razlikovati od onoga u kojem se već nalazi Republika Srpska. Mislim da sve manja druga Srbija razume da nije reč o zamrzavanju sukoba već o zamrznutoj Srbiji. Da je tako, videće se kada se predsednik Srbije, kao sada predsednik Republike Srpske, jedino može nadati pozivu da dođe u Moskvu jednom ili drugom prigodom.\n21.05.2018, 11:24h JokL Preporuči\nTuzno ali realno... Treca klasa politicara, bez vizije i hrabrosti, svuda.


Protesti zbog Sisijeve posjete Londonu\nAktivisti traže istragu i hapšenje lidera kojeg krive za ono što nazivaju najgorim kršenjem ljudskih prava u Egiptu.\nEgipatske opozicione grupe i aktivisti za ljudska prava zatražili su istragu i hapšenje egipatskog predsjednika Abdul Fattaha al-Sisija i članova njegove pratnje. Oni osuđuju dobrodošlicu koju je Britanska vlada upriličila vođi kojeg optužuju za najgoru krizu ljudskih prava u historiji Egipta.\nStotine demonstranata, uključujući i mnoge egipatske prognanike, okupili su se u srijedu navečer ispred rezidencije britanskog premijera, gdje je danas planiran sastanak Davida Camerona sa egipatskim predsjednikom u sklopu Sisijeve trodnevne posjete Velikoj Britaniji.\nUčesnici protesta izrazili su protivljenje posjeti, noseći transparente s natpisima "Zaustavite kasapina Sisija" i "Ubica Sisi nije dobrodošao u Velikoj Britaniji".\nMnogi su nosili majice ili isticali zastave sa simbolom R4BIA, protesta koji su krvavo ugušeni u augustu 2013. godine.\nOrganizacija Human Rights Watch je ocijenila da je tada "ubijeno najviše demonstranata u jednom danu u skorijoj historiji."\nObračun sa Muslimanskom braćom\n"Mursi je demokratija, Sisi je licemjerje", skandirali su demonstranti, misleći na Muhameda Mursija, demokratski izabranog predsjednika kojeg je Sisi svrgnuo u vojnom puču u julu 2013. godine.\n"Ovdje smo došli da kažemo 'sram te bilo, Camerone'. Ni u ime britanskog, ni u ime egipatskog naroda nećemo primiti krvavu ruku diktatora koji je došao u Britaniju da dobije legitimitet", kazao je okupljenim Maha Azzam, šef Egipatskog revolucionarnog vijeća.\n"Ako general Sisi danas misli da ima diplomatski imunitet, dozvolite mi da ga podsjetim da on neće biti u stanju da pobjegne od pravde. Pravda ga čeka. Egipćani danas zaslužuju da se poštuju njihova prava i slobode."\nSisi se našao na meti kritika međunarodnih grupa za zaštitu ljudskih prava zbog obračuna sa pristalicama pokreta Muslimanska braća, koji njegova Vlada smatra terorističkom organizacijom, kao i s drugim opozicionim grupama čiji su pripadnici ubijeni u protestima, zarobljeni ili osuđeni na smrt tokom njegove vladavine.\n"Egipat prolazi kroz najgoru krizu ljudskih prava u posljednjim decenijama", kazao je za Al Jazeeru David Mepham, direktor HRW-a u Velikoj Britaniji.\n"Daleko od toga da kreće prema demokratiji. Ono što smo vidjeli je divlji obračun sa neistomišljenicima i protivnicima, uskraćivanje temeljnih prava i sloboda, kao i obnova totalitarne države protiv koje su ljudi protestirali na Trgu Tahrir 2011. godine", dodao je on.\nCameron je bio prvi zapadni lider koji je posjetio Trg Tahrir nakon revolucije 2011. godine, u kojoj je okončana višedecenijska vladavina egipatskog vojnog lidera Hosnija Mubaraka.\nTada je rekao da je tamo otišao kako bi "podržao težnje egipatskog naroda za istinskom, otvorenom demokratijom".


Ove godine “Kulisa” u online izdanju – Veliki Park\nOve godine “Kulisa” u online izdanju\nŠesti festival amaterskih pozorišta “Kulisa”, ove godine po prvi put u onlajn izdanju, održaće se u periodu od 18. do 21. marta, pod sloganom “Zagrli me”. Predstave će biti emitovane svakog dana festivala na YouTube kanalu SKC-a, u terminima od 19 i 21 sat.\nTakmičarski deo festivala čini šest predstava koje je u repertoar prošlogodišnjeg izdanja uvrstio selektor, Dragan Jakovljević, reditelj Knjaževsko-srpskog teatra, a koje zbog otkazivanja festivala, publika nije imala priliku da pogleda.\nOno što će svakako najviše neodstajati ovogodišnjoj “Kulisi” jeste upravo ono što je i čini jednim od najiščekivanijih pozorišnih događaja u gradu i što daje potpuno opravdanje i puno značenje pojmu festival u nazivu ove manifestacije, a to su svakako učesnici i publika, kao i atmosfera i ambijent koju razmena kreativnih impulsa, entuzijazm i ljubavi prema pozorišnoj umetnosti, donosi.\nKako bi ipak bile ostvarene komunikacija i interakcija i sa učesnicima i sa publikom predviđeno je održavanje pratećeg programa festivala putem Zoom aplikacije. Naime, poslednjeg dana festivala, 21. marta, sa početkom u 21 sat, biće održana tribina “Zakulisni razgovori”, čiji učesnici su članovi stručnog i žirija učesnika. Tematski akcenat tribine biće na polažaju pozorišta u novim okolnostima uslovljenim pandemijom. Tribina je otvorenog tipa i svi zainteresovani se mogu priključiti i učestvovati.\nOdluku o najboljima i na ovogodišnjoj Kulisi donosiće dva žirija. Stručni žiri radiće u sastavu Dragana Dabović, pozorišna, filmska i televizijska glumica, Marko Marković, glumac Narodnog pozorišta u Somboru i Stefan Pavlović, umetnički rukovodilac Krik teatra.\nČetvrtak, 18. mart, YouTube kanal SKC\n19:00 ŠTA JE SOBAR VIDEO, Gradsko pozorište, Kulturni centar Smederevska Palanka\nPetak, 19. mart, YouTube kanal SKC\nSubota, 20. mart, YouTube kanal SKC\n19:00 OTVORENO O BEZNAĐU, Dramski studio AKUD-a Sonja Marinković, Novi Sad\nNedelja, 21. Mart, YouTube kanal SKC\n21:00 ZAKULISNI RAZGOVORI, Zoom platforma\nCategories:\tDruštvo, Kragujevac, Kultura, UDARNO-NASLOVNA SLAJDER, Vesti\t/ No Responses / by Milan 15 марта, 2021


Maljković: Veliki trijumf ženske košarke - Košarka, Top News, Vesti\nAleksandar Milosavljević 26.08.2013., 12:34\nSelektorka ženske seniorske košarkaške reprezentacije Srbije Marina Maljković čestitala je juniorskoj reprezentaciji na velikom uspehu i bronzanoj medalji osvojenoj na Evropskom prvenstvu u Hrvatskoj.\nIgračice do 18 godina završile su izuzetno uspešno leto kada je u pitanju srpska ženska košarka.\n„Čestitam mladim košarkašicama i stručnom štabu na velikom uspehu. Drago mi je da se reprezentativno leto završilo još jednim izvanrednim rezultatom košarkašica. To je dokaz da ženska košarka ima potencijal i budućnost u Srbiji. Drago mi je da su, posle velikih uspeha Partizana i seniorske reprezentacije, kao i plasmana U16 tima u A diviziju i juniorke pokazale veliku vrednost“ istakla je selektorka Srbije.\nMaljkovićeva, koja je predvodila seniorke do četvrtog mesta na Eurobasketu u Francuskoj u junu mesecu, zadovoljna je i činjenicom da su već dve juniorke Dragana Stanković i Aleksandra Crvendakić bile na širem spisku seniorske reprezentacije.\nJuniorske košarkašice Srbije savladale su u borbi za treće mesto na Evropskom prvenstvu Holandiju u Vukovaru rezultatom 57:56 poenima upravo Dragane Stanković uz zvuk sirene.\nPrethodna vest Štutgart smenio Labadiju\nSledeća vest Preminuo brazilski golman Gilmar\nŠtutgart smenio Labadiju\nPreminuo brazilski golman Gilmar


Kultura u opštini Stara Pazova – RTV Centar Srem\nOpština Stara Pazova oduvek je na raskrsnici važnih puteva I u različitim istorijskim periodima primala je kulturne uticaje sa svih strana. To je doprinelo da pomenuta sremska opština postane multikulturalna, sa bogatim nasleđem I različitim kulturama.\nOpština Stara Pazova može se pohvaliti dobro organizovanom kulturnom scenom sa izvanrednim pojedincima koji su, svako u okviru svog umetničkog stvaralaštva, predstavili kulturu ove sredine širom sveta. Brojni su folklorni ansambli koji godinama nižu nagrade sa turneja. Pozorišno stvaralaštvo je prisutno više od 100 godina na srpskom i na slovačkom jeziku. Amatersko pozorište je poseban dragulj, jer je jedno od njih već godinama zvanično najbolje u Srbiji.\nPored pozorišta I kulturno-umetničkih društava, u Staroj Pazovi funkcioniše nekoliko horova kojima diriguju profesionalci. Aktivno deluju dva udruženja likovnih umetnika, izložbe se pored Galerije Centra za kulturu i Leonardo održavaju i u za to prilagođenim prostorima u domovima kulture koji postoje skoro u svakom naselju u opštini. U okviru Opštine u toku godine deluju i tri likovne kolonije na različitim lokacijama (Kosmik Art u Vojki, Vodica u Golubincima i Leonardo u Banovcima). Klasičnu muziku možete čuti od strane naših umetnika koji su se školovali kod nas i u inostranstvu, a vrlo ozbiljno, na akademskom nivou, funkcioniše i veliki Gradski tamburaški orkestar. Muzički život na nivou pop i rok muzike u letnjem periodu zahvaljujući manifestaciji „Pazovačko kulturno leto“ prevazilazi okvire lokalnog tako da Stara Pazova postaje mesto sa vrhunskim koncertnim programom u Srbiji gde gostuju najpoznatiji bendovi iz celog regiona. Brojne kulturne manifestacije čine kalendar kulturnih dešavanja vrlo bogatim.Pored Centra za kulturu Stara Pazova u opštini deluju i Kulturno- poslovni centar Nova Pazova i Kulturni centar „Leonardo“ iz Banovaca. Narodna biblioteka “Dositej Obradović” ima 130-godišnju tradiciju i mrežu ogranaka po svim mestima naše opštine. Veliki broj udruženja građana i društava je okupljeno u Savezu amatera opštine Stara Pazova.


Zvezdini biseri - 40 golova u režiji naših talenata\nTokom vikneda, talenti iz „Zvezdine fabrike“ su na dvanaest mečeva ostvarili sedam pobeda i uz to postigli 40 golova, čime su demonstrirali veliku efikasnost.\nOmladinci su se vratili na pobednički kolosek i savladali OFK Beograd u gostima rezultatom 5:2. Kao dvostruki strelac se izdvojio Nikola Knežević sa dva pogotka, a mrežu rivala su još pogađali Jovan Mituljikić, Nikola Stanković i Bogdan Petrović. Juniori Grafičara nisu uspeli da donesu bodove sa gostovanja Brodarcu, jer je domaćin slavio rezultatom 2:0.\n1. Brodarac - 24 boda, gol razlika 19:3\n2. Crvena zvezda - 22 boda, gol razlika 28:7\n3. Partizan - 20 bodova, gol razlika 22:8\n11. Grafičar - 12 bodova, gol razlika 11:14\nStrelci: Mateja Bačanin (Crvena zvezda, 9 golova), Nikola Knežević (Crvena zvezda, 7 golova), Petar Piplica (Grafičar, 3 gola).\nBili su zapaženi kadeti Crvene zvezde na gostovanju protiv Kikera, ali je meč završen bez pobednika - rezultatom 2:2. Pogađali su Mirko Nikolašević i Stefan Leković. Ipak, kadeti Grafičara su bili fenomenalni, savladali Brodarac u gostima rezultatom 2:0, a mrežu rivala su pogađali prvi strelac lige Aleksandar Kahvić i kapiten ekipe Stefan Melentijević.\n1. Čukarički - 22 boda, gol razlika 27:6\n2. Vojvodina - 22 boda, gol razlika 28:13\n3. Partizan - 21 bod, gol razlika 28:3\n4. Crvena zvezda - 18 bodova, gol razlika 21:9\n8. Grafičar - 15 bodova, gol razlika 25:12\nStrelci: Aleksandar Kahvić (Grafičar, 14 golova), Davor Rakić (Crvena zvezda, 5 golova), Jovan Mijatović (Crvena zvezda, 4 gola).\nFudbaleri našeg razvojnog tima Grafičara doživeli su poraz na gostovanju u Kragujevcu od domaćeg Radničkog. Rezultat je bio 3:1, a precizan za tim Milije Žižića bio je iskusni Nikola Mikić.\n1. Kabel - 15 bodova, gol razlika 10:2\n2. Radnički 1923 - 13 bodova, gol razlika 13:4\n3. OFK Žarkovo - 11 bodova, gol razlika 6:3\n6. Grafičar - 7 bodova, gol razlika 9:7\nMlađi kadeti Crvene zvezde su poraženi od večitog rivala rezultatom 0:1. Uspešno su sezonu startovali crveno-beli pioniri i pobedili novobeogradski Radnički rezultatom 4:0, a blistao je trostruki strelac Teodor Ilić, dok je pogađao još i Nemanja Ćipranić. Najubedljiviji su bili pioniri Grafičara, jer su talentovani dečaci rođeni 2007. godine savladali obrenovački Radnički rezultatom 13:0. Šest pogodaka su delo Davorina Tošića, četiri Alekse Vasilića, a u strelce su se upisivali još Dušan Makević, Mateja Ostojić i Petar Manojlović.\nMlađi pioniri Crvene zvezde su takođe bili veoma efikasni i savladali Rad rezultatom 5:0 (Šarić 2, Štulić, Jovičić i Kostov), dok su vršnjaci koji nose dres Grafičara savladali FK Ole golovima dvostrukog strelca Topalovića. Petlići Crvene zvezde su remizirali u meču sa Radom 2:2 (Vidić i Perović), a fudbaleri Grafičara su trijumfovali rezultatom 4:2, uz pomoć golova Damjanovića (2), Matanovića i Markovića.


Bivši košarkaš Partizana napustio Galatu - Sportske.net\nBivši košarkaš Partizana napustio Galatu\nNekadašnji plejmejker košarkaškog kluba Partizan Kurtis Džerels odlučio je da završi saradnju sa Galatasarajem i potraži novu sredinu za narednu sezonu.\n''Pekmen'' - Nema problema sa Danilovićem, šta će se desiti kad sretne Duleta?FIBA Evropa više ne priznaje ABA ligu!Murić dovodi ''nerealno dobro'' pojačanje u Partizan?!Kad će Partizan opet u Evroligu?Potvrđen format i učesnici Evrolige i Evrokupa\nSvega nekoliko dana nakon što je sa Galatasarajem osvojio trofej u Evrokupu čime je turski sastav obezbedio plasman u Evroligu, Amerikanac Kurtis Džerels (29) odlučio je da napusti istanbulski klub.\nBivši košarkaš Partizana stigao je u Galatasaraj krajem januara 2016. godine, a u pohodu na trofej u Evrokupu upisao je 11 nastupa za ekipu Ergina Atamana uz prosek od 4 poena, 1.7 skokova i 0.7 asistencija.\nNajbolju partiju u Evrokupu Kurtis Džerels je ubeležio u Last 32 fazi protiv Solnoka kada je postigao 12 poena, ostvario 2 skoka i upisao 2 asistencije.\nPodsećamo da je Kurtis Džerels svoju evropsku karijeru počeo u Partizanu sa kojim je osvojio Jadransku ligu, titulu prvaka Srbije i bio proglašen za najkorisnijeg igrača finala domaćeg šampionata 2011. godine.


Liverpul se vraća: Žota presudio ,,svojima'' posle 108 minuta fudbala [VIDEO] - Sportska centrala\nLiverpul se vraća: Žota presudio ,,svojima“ posle 108 minuta fudbala [VIDEO]\n15 mar 2021. 23:11\nFudbaleri Liverpula savladali su Vulverhepton na ,,Molinou“ sa 1:0 u okviru 28. kola Premijer lige.\nVulverhempton je bio taj koji je bolje otvorio utakmicu sa nekoliko opasnih napada i centaršuteva, ali je Alison nakon prvobitne nesigurnosti, uspevao da spreči domaće da povedu. S druge strane, Jirgen Klop je izveo identičan sastav kao minule sedmice protiv Lajpciga u Ligi šampiona, sa Fabinjom u vezi i Žotom u napadu i ponovo je to dalo rezultat.\nVidljivo je koliko Fabinjo znači kada je na svojoj poziciji, ali i kada Liverpul ima golgetera kakav je Žota u svom timu.\nUpravo je sjajni Portugalac, koji je odsustvovao oko dva meseca zbog povrede, i doneo prednost Liverpulu i to pred smiraj prvog poluvremena. Iz prve je šutirao posle dodavanja Manea, a Rui Patrisio je kapitulirao u svom uglu. Proslavio je tiho napadač ,,crvenih“ ovaj pogodak, iako je bilo vidno da mu je mnogo značio, budući da je nastpao za Vulverhempton pre Liverpula. Prethodno je i Mane imao odličnu šansu, ali nakon što je obišao Patrisija, nije šutirao budući da je loše iskontrolisao loptu.\nOdbrana Liverpula sa Kabakom i Filipsom je sasvim solidno funkcionisala, o čemu govori i to da nisu dozvolili rivalu da savlada Alisona.\nUtakmicu je obeležila i povreda glave Ruija Patrisija. On se sudario sa saigračem u pokušaju da se spreči Mo Salah koji je postigao gol, ali je on poništen nakon što je sudija nekoliko desetina sekundi kasnije podigao zastavicu. Da se poštuje praksa od ranije i da se odmah signalizira nedozvoljena pozicija, mnogo povreda poput ove bile bi izbegnute…\nViše od deset minuta trajala je pauza, pa se zašlo u duboku nadoknadu – tačnije igralo se do 108. minuta. Napadao je Vulverhempton, pritiskao, ali promene rezultata nije bilo.\nLiverpul je trenutno 6. sa 48 bodova, dok su Vulvsi 13. sa 35.


Potvrđeno da su Vukanović i BN televizija oklevetali vladiku Grigorija - Медији - Живе Речи Утехе\nДецембар 23, 2018 in Медији\nПоуке.орг инфо 6985\nUstavni sud BiH odbio je kao neosnovanu apelaciju BN televizije i nekadašnjeg novinara te medijske kuće Nebojše Vukanovića koju su podnijeli protiv presuda Okružnog suda i Osnovnog suda u Trebinju, a kojima je utvrđeno da su BN televizija i Vukanović oklevetali bivšeg episkopa zahumsko-hercegovačkog i primorskog Grigorija i Eparhiju zahumsko-hercegovačku i primorsku, saznaje Srna.\nUstavni sud je u svojoj odluci, koja je u posjedu Srne, zaključio da presudama trebinjskog Okružnog i Osnovnog suda u predmetu protiv BN televizije i Vukanovića nije bilo kršenja prava na slobodu izražavanja i Evropske konvencije o ljudskim pravima.\nSudije Ustavnog suda su zaključile da je u Okružnom i Osnovnom sudu utvrđeno da su BN televizija i Vukanović objavili klevetu, a da nisu pokušali provjeriti objavljene tvrdnje.\nVukanović je putem BN televizije oklevetao vladiku Grigorija i Eparhiju zahumsko-hercegovačku i primorsku, tvrdeći da je eparhija transakcijom nekretnina sa vlasnikom zanatske radnje Salihom Alijagićem iz Trebinja izgubila stotine miliona maraka i da je vladika stavio pod hipoteku crkve u Hercegovini.\nOsnovni i Okružni sud u Trebinju su zbog iznesenih laži na račun vladike i Eparhije presudili da je riječ o kleveti, poslije čega su se Vukanović i BN televizija žalili Vrhovnom sudu Republike Srpske.\nVrhovni sud je presudio u korist vladike Grigorija i Eparhije zahumsko-hercegovačke i primorske, poslije čega su Vukanović i BN televizija uputili apelaciju Ustavnom sudu BiH koja je odbijena i time je ovaj predmet okončan pred svim sudovima u BiH.\nU Osnovnom sudu u Trebinju u toku su još dva sudska postupka za klevetu protiv Vukanovića, a pokrenuli su ih episkop Grigorije, sveštenici Eparhije i Eparhija zahumsko-hercegovačka i primorska.\nVukanović je novinarsku karijeru zamijenio političkom i trenutno je poslanik SDS-a u Narodnoj skupštini Republike Srpske.


Lukašenko: Uspeli smo da zaustavimo finansijske probleme; Treba da delujemo kao jedinstveni front - 27.05.2022, Sputnik Srbija\nLukašenko: Uspeli smo da zaustavimo finansijske probleme; Treba da delujemo kao jedinstveni front\nEvroazijska ekonomska unija uspela je da u uslovima zapadnih sankcija zaustavi probleme na monetarnom i finansijskom tržištu, ali se pritisak Zapada pojačava... 27.05.2022, Sputnik Srbija\nLukašenko je objasnio da će zapadne sankcije protiv Moskve i Minska pogoditi sve članice unije i apelovao na zemlje koje u trenutnim uslovima ne pokazuju preduzimljivost da se „ujedine i deluju kao jedinstveni front“.Beloruski lider je još dodao da se u uslovima zapadnih sankcija ne treba zatvarati u okvire unije.Beloruski lider je ocenio i da je u vezi sa očekivanim porastom potražnje hrane u svetu, neophodna tesna koordinacija u okviru prehrambene bezbednosti i kako bi se sprečio nedostatak robe.Prema njegovim rečima, unija takođe treba da usvoji hitne mere za reformatiranje logistike unutar organizacije.Lukašenko je zaključio i da je neophodno brzo realizovati plan saradnje sa Kinom, kao i raditi na razvoju bilateralne saradnje sa Pekingom u oblasti digitalnih transportnih koridora.\nkriza u ukrajini, sankcije, zapad, belorusija, aleksandar lukašenko, evroazijska ekonomska unija, rusija – ekonomija\n© Sputnik / Vitaliй AnьkovPredsednik Belorusije Aleksandar Lukašenko\nEvroazijska ekonomska unija uspela je da u uslovima zapadnih sankcija zaustavi probleme na monetarnom i finansijskom tržištu, ali se pritisak Zapada pojačava, izjavio je beloruski predsednik Aleksandar Lukašenko. On je dodao da je neophodno da sve članice unije deluju kao jedinstveni front.\n„Sastanak se održava u teškim geopolitičkim i ekonomskim uslovima. Međutim, uspeli smo da zaustavimo probleme na monetarno-finansijskom tržištu“, istakao je on tokom govora na sednici Saveta ove organizacije, koja se održava u onlajn formatu.\nLukašenko je objasnio da će zapadne sankcije protiv Moskve i Minska pogoditi sve članice unije i apelovao na zemlje koje u trenutnim uslovima ne pokazuju preduzimljivost da se „ujedine i deluju kao jedinstveni front“.\nBeloruski lider je još dodao da se u uslovima zapadnih sankcija ne treba zatvarati u okvire unije.\n„Od posebnog su značaja razvoj međunarodne ekonomske saradnje sa trećim zemljama i integracionim udruženjima. U uslovima sankcija ne treba da se zatvorimo u okviru granica naše ekonomske unije. Osim takozvanog kolektivnog Zapada, u svetu je dosta država koje su spremne na razvijaju sa nama ravnopravne, uzajamno korisne odnose sa poštovanjem“, ocenio je on.\nBeloruski lider je ocenio i da je u vezi sa očekivanim porastom potražnje hrane u svetu, neophodna tesna koordinacija u okviru prehrambene bezbednosti i kako bi se sprečio nedostatak robe.\nPrema njegovim rečima, unija takođe treba da usvoji hitne mere za reformatiranje logistike unutar organizacije.\nLukašenko je zaključio i da je neophodno brzo realizovati plan saradnje sa Kinom, kao i raditi na razvoju bilateralne saradnje sa Pekingom u oblasti digitalnih transportnih koridora.\nPutin: Uprkos preprekama Zapada, interesovanje za Evroazijsku ekonomsku uniju raste\n27 Maj, 13:26


Žarko Marinović — Vikipedija, slobodna enciklopedija\n(1911-07-20)20. jul 1911.\nOčinići, kod Cetinja\n4. april 1936.(1936-04-04) (24 god.)\nŽarko Marinović (Očinići, kod Cetinja, 20. jul 1911 — Beograd, 4. april 1936), student prava i član Komunističke partije Jugoslavije, koji je ubijen 4. aprila 1936. godine tokom studentskog štrajka i taj dan se praznuje kao Dan studenata Beogradskog univerziteta.\nKao učenik cetinjske gimnazije, pristupio je revolucionarnom omladinskom pokretu, koji je imao svoju jaku organizaciju u gimnaziji. Učestvovao je u nekoliko štrajkova učenika gimnazije tokom 1931. i 1932. godine, pisanju komunističkih parola i dr. Bio je učesnik i poznatog štrajka učenika cetinjske gimnazije od 5. decembra 1932. godine u kojem je učestvovalo 144 učenika. Ovaj štrajk je uspeo i niko od učesnika nije bio isključen iz škole, iako je bilo predloga iz policije da se gimnazija zatvori.\nGodine 1933. Žarko je završio gimnaziju. Imao je želju da studira pravo, ali zbog nedostatka sredstava nije mogao nastaviti školovanje. Uz pomoć drugova iz gimnazije i pomoći Fonda za siromašne učenike uspeo je da ode u Beograd i upiše se na Pravni fakultet. Dolaskom na Beogradski univerzitet odmah se povezao sa revolucionarnim studentskim pokretom, u kojem su tada učestvovali mnogim mladi revolucionari: Veljko Vlahović, Vlado Popović, Svetozar Vukmanović Tempo, Rifat Burdžović, Cvijetin Mijatović, Miloš Minić, Osman Karabegović, Đoko Kovačević i drugi. Tokom studija primljen je i u članstvo Komunističke partije Jugoslavije (KPJ). Tokom raspusta, politički je delovao u Crnoj Gori u okolini Cetinja.\nPošto je aktivnost revolucionarsnog studentskog pokreta na Beogradskom univerzitetu, tokom tridesetih godina, bila veoma razvijena - organizovani su česti štrajkovi i druge akcije. Vlast je nekoliko puta pokušavala da suzbije tu borbu. Pošto ni osnivanje omladinske „Organizacije jugoslovenskih nacionalista“ (ORJUNA) nije dovelo do rezultata i smanjivanja aktivnosti revolucionarnog pokreta, vlast je odlučila da uvede Univerzitetsku policiju. Ovom predlogu su se oštro usprotivili studenti, ali i mnogi profesori. Sekretar Univertitetskog komiteta KPJ Đoko Kovačević, student prava i predsednik Akcionog odbora studenata Veljko Vlahović, organizovali su krajem marta studentski štrajk čiji je početka bio zakazan za 3. april. Veljko Vlahović je odmah potom otputovao, najpre u Zagreb, a potom u Ljubljanu, gde je sa tamošnjim studentima dogovorio podršku njihovih studentskih organizacija.\nŠtrajk studenata otpočeo je 3. aprila i istovremeno je zahvatio sve Univerzitete u zemlji - Beogradski, Zagrebački, Ljubljanski, Skopljanski i Subotički; i imao je jedinstven program i zahteve izložene u 16 tačaka. Ovaj štrajk završio se uspešno 28. aprila i poznat je pod imenom Aprilski štrajk. Kao rezultat štrajka povučena je odluka o zavođenju policije na Univerzitetu, smenjen rektor Vladimir Ćorović i za novog izabran Dragoslav Jovanović. Na samom početku štrajka, 4. aprila, pri pokušaju policije i studenata-orjunaša da zauzmu zgrade fakulteta, došlo je do velikih sukoba, od kojih je najjači i najtragičniji bio onaj ispred zgrade Patološkog instituta Medicinskog fakulteta u kojem je ubijen Žarko Marinović. On se nalazio u grupi studenata koja se nalazila ispred zgrade, kada je student prava i član nacionalističke „Organizacije nacionalnih studenata“ (ORNAS), koja je bila deo „Orjune“, Slobodan Nedeljković nožem nasrnuo na studenta prava Jovana Šćepanovića. Žarko je tada pritrčao da odbrani druga, ali mu je tada student Nedeljković zadao dva udarca kamom u leđa.\nVest o pogibiji Žarka Marinovića odjeknula je širom Beogradskog univerziteta, a ubrzo se pročula i na drugim Univerzitetima. Ona je još više ohrabrila studente u njihovoj borbi za autonomiju Univerziteta i skrenula pažnju javnosti. Na vest o smrti prva je reagovala Organizacija ujedinjene studentske omladine, koja je izdala letak u kom je oštro osudila čin njegovog ubistva. Vlasti je odmah posle izvršene obdukcije, odlučila da se sahrana održi sutradan u osam ujutru na Novom groblju. Policija je ovim činom želela da izbegne nove sukobe sa studentima, koji su opsedali zgradu mrtvačnice. Od ranog jutra 5. aprila, kolone od nekoloko hiljada studenata su iz nekoliko pravaca krenule ka Novom groblju. Pošto od strane policije bile zaustavljene u toj nameri, došlo je do nekoliko sukoba s policijom u Grobljanskoj ulici (danas Ruzveltova ulica). Uprkos policijskim merama, studenti su čitavog dana obilazili Žarkov grob, koji se nalazio na periferiji groblja i polagali cveće.\nVest o njegovoj pogibiji i sahrani, veoma burno je odjeknula u Crnoj Gori. U nedelju 7. aprila, u njegovom rodnom selu Očinićima, kod Cetinja, bio je održan pomen uz prisustvo velikog broja građana iz svih krajeva Crne Gore. Ovaj pomen je takođe bio pretvoren u politički zbor na kom su istupali članovi KPJ. Njegova smrt je bila krupan politički događaj u Crnoj Gori i poslužila je za mnoge proteste širom Crne Gore, kao i za krvavi Belvederski skup, juna 1936. godine. Suđenje za Žarkovo ubistvo održano je juna 1936. godine. Poznati advokati Nikola Đonović i dr Radoje Vukčević, ponudili su Žarkovoj porodici da ih besplatno zastupaju pred sudom, dok su okrivljenog Nedeljkovića branili Dimitrije Ljotić i Milan Marjanović. Okrivljeni je na suđenju proglašen krivim i osuđen je na petogodišnju zatvorsku kaznu.\nDr Đuro Batrićević „Žarko Marinović - Student u Aleji velikana“ (Portal Montenegrina, feljton)\nŽrtve belog terora u Jugoslaviji\nIstaknute ličnosti radničkog i studentskog pokreta i KP Jugoslavije stradali kao žrtve belog terora u Kraljevini Jugoslaviji\nZef Ljuš Marku\nPreuzeto iz „https://sr.wikipedia.org/w/index.php?title=Жарко_Мариновић&oldid=21804083”\nOva stranica je poslednji put uređena na datum 14. april 2019. u 16:48 č.


SPREČITI GRAĐANSKI RAT: Tramp da suspenduje Ustav, uvede ratno zakonodavstvo i ponovi izbore? - Naša Borba\nSPREČITI GRAĐANSKI RAT: Tramp da suspenduje Ustav, uvede ratno zakonodavstvo i ponovi izbore?\nBivši američki savetnik za nacionalnu bezbednost Majkl Flin promovisao je u utorak peticiju kojom poziva aktuelnog predsednika SAD Donalda Trampa da privremeno suspenduje američki ustav, uvede ratno zakonodavstvo i u tim uslovima, pod nadzorom vojske, ponovo održi predsedničke izbore.\nUvođenje ratnog zakonodavstva znači stupanje na snagu propisa u slučaju ratne opasnosti ili ratnog stanja, a u praksi dolazi do suspenzije civilnog zakonodavstva.\nU peticiji, koju je objavila, kako je pojedini mediji karakteripu, desničarska organizacija „We the People Convention“ sa sedištem u Ohaju, navodi se da „nije preostao nikakav miran način da se sačuva Unija“ nakon novembarskih izbora i poziva Trampa da iskoristi ovlašćenja koja ima i spreči drugi građanski rat.\n„Ograničeno ratno zakonodavstvo je očigledno bolja opcija od građanskog rata!“, navodi se u pismu koje prati peticiju.\nIzmeđu ostalog, od Trampa se zahteva da uvede ograničeno ratno zakonodavstvo kojim bi privremeno bio suspendovan Ustav i civilna kontrola izbora, kako bi vojska mogla da sprovede nove izbore koji će prilazati pravu volju građana. Biznis insajder, međutim, navodi da predsednik Amerike nema ovlašćenja da samovoljno odlučuje o izborima, čak ni u slučaju uvođenja ratnog zakonodavstva.\nFlin, kome je Tramp pre nedelju dana odobrio pomilovanje, objavio je na Tviteru peticiju uz komentar: „Sloboda nikada ne kleči, osim pred Bogom“.\nPrethodni tekstBOŠKO: Kona i krizni štab hitno smeniti! Građani koji boluju od drugih bolesti ne dobijaju pravovremeno lečenje! (VIDEO)\nSledeći tekstFAUČI UPOZORIO BRITANCE: Niste ispitali kao mi, imaćete posledice!


Sigurnosti učenika u saobraćaju: Sastanak Vijeća roditelja Kantona Sarajevo i Ministarstva saobraćaja KS - IlijasNet\nIlijasNet/BiH/Sigurnosti učenika u saobraćaju: Sastanak Vijeća roditelja Kantona Sarajevo i Ministarstva saobraćaja KS *Arhiva\nSigurnosti učenika u saobraćaju: Sastanak Vijeća roditelja Kantona Sarajevo i Ministarstva saobraćaja KS *Arhiva\nRedakcija 16. Aprila 2019.\n12.04.2019. godine u kabinetu ministra Štete predstavnici Vijeća roditelja KS Jasminka Kalmar, Selma Lučkin i Hamdija Šetić razgovarali su sa ministrom i njegovim saradnicima o problemima sa kojima se susreću učenici i njihovi roditelji po pitanju javnog gradskog prijevoza i sigurnosti učesnika u saobraćaju u Kantonu Sarajevo.\nMinistru su dostavljene sve informacije prikupljene od koordinacija vijeća roditelja po općinama a koje su sačinjene na osnovu primjedbi dostavljenih od vijeća roditelja škola.\nDogovoren je način saradnje između između ovog ministarstva i Vijeća roditelja kako bi riješavanje ovih problema bilo što uspješnije u interesu što boljeg prijevoza za učenike do škola i što veće sigurnosti učenika u saobraćaju.\nUpravni odbor vijeće roditelja Kantona Sarajevo je podržao inicijativu Ministarstva saobraćaja o uvođenju jedinstvene karte za javni gradski prijevoz u Kantonu Sarajevo, kako bi se olakšalo korištenje javnog prijevoza svim korisnicima.\nVijeće roditelja KS@Facebook


Sirijske provladine snage u Alepu\nSirijska vojska saopštila je u četvrtak da je preuzela kontrolu nad Alepom, pošto su poslednji pobunjenički borci evakuisani iz grada, prenosi Glas Amerike.\nReč je o najvećoj pobedi sirijskog predsednika Bašara al-Asada u šestogodišnjem ratu u Siriji.\nVojska je navela da je učinila Alepo bezbednijim, okončanjem četvorogodišnjeg otpora pobunjenika u delovima tog severnog sirijskog grada.\nPoslednja grupa pobunjenika i njihovih porodica, evakuisana je iz istočne enklave u četvrtak, u okviru sporazuma koji vojsci i njenim saveznicima obezbeđuje punu kontrolu nad gradom posle dugogodišnjih borbi, prenela je sirijska televizija.\nNajmanje 34 hiljade ljudi, civila i boraca, evakusano je iz istočnog Alepa tokom jednonedeljne operacije koju usporavaju loši vremenski uslovi, pokazuju podaci Ujedinjenih nacija.\nMeđunarodni komitet Crvenog krsta prethodno je saopštio je da očekuje da će se evakuacija hiljada Sirijaca iz Alepa i dva sela pod opsadom pobunjenika, u pokrajini Idlib, nastaviti tokom dana i noći.\nPortparolka Crvenog krsta saopštila je da bi veliki sneg, vetar i niske temperature mogli da produže celu operaciju.\nSpecijalni izaslanik Ujedinjenih nacija za Siriju Stafan de Mistura, rekao je u Ženevi da je sledeći korak da se utvrdi gde idu oni koji su evakuisani i upozorio da bi Idlib, u koji je došao veliki broj ljudi, mogao "u teoriji da bude naredni Alepo."\nU međuvremenu, Ujedinjene nacije objavile su u sredu izveštaj u kojem se navodi da je humanitarni konvoj, koji se u septembru kretao blizu Alepa, pogođen u vazdušnom napadu.\nSvetska organizacija je navela da nije mogla da utvrdi li je konvoj namerno pogođen, te ko je odgovoran za napad u kojem je poginulo 10 osoba, dok je 22 povređeno.\nIstragom je utvrđeno da su samo Sirija, Rusija i međunarodna koalicija, predvođena SAD, imale kapacitete da izvedu takav napad.\nAmerički zvaničnici saopštili su da veruju da je Rusija odgovorna, što je ruska vlada demantovala.\nGeneralna skupština UN u sredu je takođe usvojila rezoluciju o uspostavljanju nezavisne komisije za istragu mogućih ratnih zločina u Siriji. Komisija će, kako se navodi u rezoluciji, pripremiti dokumenta za moguće krivične procese pred "nacionalnim, regionalnim ili međunarodnim sudovima ili tribunalima."


Plan premijera Zapadne Nemačke Helmuta Kola iz 1989. o ponovnom ujedinjenju zahtevao je pregršt taktičkih poteza raspoređenih u deset godina. Razlike između zapadnih kapitalističkih parcela i DDR su naprosto bile prevelike: dok se od 1949. do 1952. godine na zapadnu stranu slilo 18 milijardi današnjih evra ulaganja i bespovratne pomoći, istočnu stranu je samo do početka šezdesetih nelegalno napustilo čak 3,5 miliona ljudi. Pa opet, ove države su se spojile već 3. oktobra 1990. godine.\nNeki bi rekli da je danas, na tridesetu godišnjicu ujedinjenja, Nemačka evrom uspela ono što joj sredinom 20. veka nije pošlo za rukom, čizmom i puškom – naime, da pokori celu Evropu. Uz izvesne ograde, Tačer i Miteran su bili u pravu. Ako će EU i preživeti Bregzit, čak i smanjenje nemačkog angažmana bi je ozbiljno ugrozilo. Sva iole važnija evropska pitanja od 2008. do danas – od molbi prve Sirizine vlade da se grčki dugovi ispitaju i restrukturiraju, do 750 milijardi evra teškog plana pomoći članicama EU usled korona-krize – imala su nemački odgovor.\nTrenutna predsednica EK Ursula fon der Lajen je bivša nemačka ministarka odbrane. Prvog dana jula, Nemačka je preuzela šestomesečno predsedavanje Savetu EU, i to pod geslom: „Učinimo Evropu ponovo jakom. Zajedno.“ Osoba koja u Savetu EU ima ubedljivo najduži staž upravo je nemačka kancelarka Angela Merkel. I, iako se o njoj nipošto ne može pričati kao o novom fireru, teško je ne podsetiti da državom rukovodi punih petnaest godina, svega godinu dana manje od Helmuta Kola kao drugoplasiranog na večnoj listi najdugotrajnijih nemačkih kancelara. Prvoplasirani će uvek biti Oto fon Bizmark.\nMeđutim, iako se Nemačka danas nalazi u nesporno najkomotnijoj poziciji od svih zemalja na Starom kontinentu, nemalo je izazova koji mogu da je zažuljaju. Ne misli se tu na izveštaj EK iz 2015, prema kojem će 2060. Nemačka imati čak deset miliona stanovnika manje, što će u perspektivi opteretiti njen penzioni budžet i što će je s prvog svući na treće mesto najmnogoljudnijih država Evrope, iza Velike Britanije i Francuske. Ne, prvi test bi mogao da bude već 3. novembra. „Tada počinju najvažniji izbori za predsednika SAD u istoriji Nemačke i njihovi su rezultati važni za Nemačku bezmalo koliko i za samu Ameriku“, rekao je nedavno Džon M. Kenig, bivši američki ambasador u Nemačkoj i podsetio da su geopolitičke okolnosti na pragu 2021. drugačije od onih iz 2016, a kamoli onih od pre trideset godina.\nAko je DžFK 1963. u zapadnom Berlinu pobednički uzviknuo: „Ja sam Berlinac“, pobravši simpatije cele Zapadne Nemačke, Ronald Regan je 1987. dopreo i do građana Istočne Nemačke čuvenim pozivom Mihailu Gorbačovu da „sruši ovaj zid“. (Doduše, nekoliko meseci nakon instaliranja nuklearnih raketa na nemačko tle, što je brojne Nemce uznemirilo.) S druge strane, Angela Merkel se u obraćanju studentima Harvarda iz maja ove godine posredno obratila i Trampu, poručivši im da „sruše ovaj zid neznanja i zatucanosti“. Šta se sve desilo u međuvremenu?\nZa početak, Trampov intervju iz 2015. u kojem bez ikakvih argumenata kritikuje Tajm što je za ličnost godine izabrao Angelu Merkel, koja je, tvrdio je, „od Nemačke napravila jedno tužno, tužno mesto“. Kada je dve godine kasnije nemačka kancelarka otišla u prvu zvaničnu posetu Trampu, novoizabrani predsednik narandžaste kose je odbio da se s njom rukuje.\nGodinu dana kasnije ju je nazvao „zatočenikom Kremlja“ zbog uvoza ruskog gasa – posla koji je otpočeo još pod prethodnim kancelarom, Gerhardom Šrederom. Potom ju je kritikovao što Nemačka za odbranu ne izdvaja dva odsto BDP-a, koliko je načelno dogovoreno među članicama NATO-a. Inače, dogovor poštuje devet od 28 članica, od kojih samo SAD, Velika Britanija i Poljska spadaju među krupnije ekonomije.\nNaposletku joj je umesto Ričarda Grenela za ambasadora poslao Daglasa Mekgregora, osvedočenog ženomrsca, islamofoba i osobu koja je svojevremeno kritikovala proces nemačke denacifikacije. Otprilike u isto vreme, dakle u julu ove godine, najavio je premeštanje 12.000 od 35.000 američkih vojnika iz vojnih baza u Nemačkoj u vojne baze u Italiji i Belgiji, koje, inače, za odbranu izdvajaju dva puta manje od Nemačke. Nije ova odluka posledica vojne strategije, kako je sugerisao Mark Epser, američki ministar odbrane, već je nešto između šamara i ucene Berlinu.\nSedam godina je prošlo otkako je Edvard Snouden obznanio da je američka Nacionalna bezbednosna agencija između ostalog prisluškivala i privatni telefon Angele Merkel. „Ponašate se kao Štazi“, rekla je Obami u telefonskom razgovoru koji je potom pustila u javnost. Sve do kraja 2016. godine, dve velesile su krpile odnose kako su znale i umele. Pre no što situacija postane nepopravljiva, zvanični Berlin se istinski nada da će se potkraj godine u Beloj kući naći Džo Bajden. Ako ni zbog čega, onda zbog povratka normalnog diplomatskog tona.\nParlamentarni izbori pre tri godine su ekstremno desničarskoj AfD doneli 89 od 709 poslaničkih mesta i nema sumnje da će izbore sledeće godine dočekati spremniji.\nDoduše, pojedinci poput Karsla Masale, profesora međunarodnih odnosa na minhenskom Bundesver univerzitetu, podsećaju da postoji šansa da se trampovske politike nastave i pod Bajdenom. Vašington nakon Bregzita traži partnere u Evropi, podseća on, i to ne mora obavezno biti Berlin. Pritom, Kina će u godinama, a možda i decenijama pred nama biti glavni fokus Vašingtona, a ne rasklimatana EU. „Obe američke partije sve više tvrde da Evropa, a samim tim ni Nemačka, nisu dovoljno doprinele kvalitetnoj bilateralnoj saradnji i ne bi me čudilo da Bajden zadrži oštriji prekoatlantski kurs“, rekao je on.\nIstovremeno, nemačka hegemonija u Evropi bila bi ozbiljno poljuljana odsustvom američke podrške. Već povremeno pukne po šavovima – zemlje Višegradske grupe jasno stavljaju do znanja da žele više suvereniteta, ali i udela u evropskom odlučivanju, a slično njima se ponaša i sve više nemačkih glasača. Najveća opoziciona partija u Bundestagu, ekstremno desničarska Alternativa za Nemačku (AfD), jaše na talasu koji je pokrenuo Tramp – naime, na talasu antimigracione retorike, belačkog identiteta i suverenizma.\nParlamentarni izbori pre tri godine su im doneli 89 od 709 poslaničkih mesta i nema sumnje da će izbore sledeće godine dočekati spremniji no ranije – možda upravo pod Trampovim ideološkim, pa i političkim pokroviteljstvom. Istini za volju, zeleno-leva koalicija zajedno ima 136 poslaničkih mesta, a izbori za Evropski parlament prošle godine pokazali su njen stabilan rast popularnosti. Zanimljivo je što unutar ove koalicije ipak ne postoji konsenzus o budućnosti evropskog projekta.\nIako Nemačka upravlja Evropom svojom veoma dugom rukom, iako sve više Nemaca upravo to više ne želi, činjenica je da budućnost Nemačke, pa i EU, i dalje u najvećoj meri zavisi od vladajuće Hrišćansko-demokratske unije i, u manjoj meri, od njenih koalicionih partnera socijaldemokrata. Međutim, to nisu obavezno dobre vesti po Angelu Merkel.\nKada je pre dve godine na partijskim izborima takoreći prepustila CDU svojoj štićenici Anegret Kramp Kanenbauer, koju su mediji prozvali „mini-Merkel“ ili AKK, delovalo je da će se prenos moći unutar partije bez većih problema odraziti na federalnom nivou. Ali, kada AKK tokom lokalnih izbora pre deset meseci nije uspela da disciplinuje sopstvene saradnike u saveznoj državi Tiringiji, koji su bili namereni da podrže AfD kako predstavnik Levice ne bi postao lokalni premijer, odustala je od kancelarske fotelje, ali i od rukovođenja partijom, bar do izbora novog predsednika. Saradnja s ekstremnom desnicom se u Nemačkoj iz dobro poznatih razloga smatra velikim prestupom i činjenica da se odvila takoreći pred budućom najmoćnijom osobom u Nemačkoj, a možda i Evropi, nije ulivalo nadu centristima.\nOpet, slučajno ili ne, Tiringija se nalazi između Saksonije i Hesena, ili između siromašnog Drezdena i bogatog Frankfurta. Predstavlja geografsko srce Nemačke koje sadrži pomalo od oba sveta nasleđena iz perioda Hladnog rata, i, ako se budućnost nemačke predstavničke demokratije bude precrtavala po njenom iskustvu, šansa da se Miteranova bojazan ostvari eksponencijalno raste.\nIako je Istočna Nemačka nesumnjivo profitirala činom ujedinjenja sa Zapadnom Nemačkom, nekoliko prošlogodišnjih istraživanja jasno pokazuje da su razlike unutar same države i dalje dovoljno velike da proizvedu političke posledice. Stopa nezaposlenosti u Istočnoj Nemačkoj je 1994. iznosila 14,8, a danas je svedena na 7,1 odsto. Međutim, na Zapadu je 1994. iznosila tek nešto više (8,1), a danas je spuštena na 5,1 odsto. Godišnja neto primanja su u Istočnoj Nemačkoj porasla s 11.000 na 31.300 evra, što je i dalje osetno manje od oko 35.000, koliko iznosi na Zapadu. Naposletku, dok 91 odsto stanovnika nekadašnje Zapadne Nemačke veruje da je demokratija najbolji oblik uređenja, isto uverenje na istoku deli svega 78 odsto stanovništva, što je izuzetno nizak postotak za 2020. godinu.\nNaročito pred predstojeće parlamentarne izbore, koji će se održati od avgusta do oktobra 2021. godine. Ako će svet kraj ove godine budno pratiti trku Trampa i Bajdena, narednog leta će pod lupom biti Nemačka.


Ustav za srpsku zajednicu predviđa jedno mesto u Vladi, zavisno od broja njenih članova, rekao je Petrović za agenciju Beta.\n- Sada je, međutim, situacija drugačija, jer mogući su dogovori, ne samo sa predstavnicima srpskih zajednica nego i drugih od čijih glasova će zavisiti formiranje vlade, pa je moguće da ti dogovori dozvole i više od onoga što je predviđeno Ustavom - ocenio je Petrović.\nUpitan kakve su šanse da SLS sa jednim poslanikom ima predstavnika i u Vladi Kosova, Petrović je rekao da tu nema nejasnoća.\n- Ustavom i zakonom predviđeno je sve ono što pripada srpskoj zajednici, a ne za srpske stranke. Sada dve srpske stranke imaju legitimitet da zaštite interese srpske zajednice. Ono što je predviđeno za srpsku zajednicu trebalo bi da bude predmet dogovora SLS i Srpske liste. Pratićemo sve i truditi se da sve namenjeno srpskoj zajednici ne bude zloupotrebljeno - rekao je Petrović.\nPetrović je dodao da će se SLS bez obzira na broj poslanika i eventulanih članova u Vladi Kosova boriti za interese srpske zajednice.\n- Bez obzira na snagu i broj poslanika i eventualinih članova u Vladi (SLS ima samo jednog poslanika, Slobodana Petrovića), borićemo se za interese naše zajednice. Imamo 12 godina iskustva u tom poslu i mnogo rezultata što je dobar temelja za našu dalju aktivnost - ocenio je Petrović.\nNa pitanje da li je kao poslanik SLS sada i jedini predstavnik Srba centralnog Kosova, jer Srpska lista ima tri poslanika iz Strpca i šest poslanika sa severa Kosova, Pretrović je odgovorio da neki poznavaoci tvrde da SLS nije predstavnik samo Srba sa centralnog Kosova nego da su oni "predstavnici kosovskih Srba, jer su ovi drugi (Srpska lista) predstavnici Vlade Srbije".\nTači: Sledeće nedelje završni koraci za formiranje vlade\nOPERISAN HAŠIM TAČI Predsednik Kosova podvrgnut hirurškoj intervenciji


(FOTO) VUČIĆ U ZRENJANINU: Svečano položen kamen-temeljac za fabriku bakarnih žica, posao dobija 160 radnika, a plata će im biti iznad 67.000\n14.03.2018. 08:42h 14.03.2018. 15:11h\nPredsednik je naglasio da je investicija u fabriku 30,4 miliona evra, a da je država pomogla sa 1,6 miliona evra. On je investitorima poželeo da zarađuju i reinvestiraju u Srbiju\n1 / 6 Foto: Tanjug/Jaroslav Pap\nZRENJANIN - Predsednik Srbije Aleksandar Vučić sastao se danas sa predstavnicima kompanije "Essex Europe" u Gradskoj upravi Zrenjanina, a nakon toga je prisustvovao polaganju kamena-temeljca za fabriku te kompanije koja se bavi proizvodnjom bakarnih žica.\nU fabriku će biti investirano 30 miliona evra i zaposleno 160 radnika.\nVučić je kazao na svečanosti da će prosečna neto plata biti 90.000, a za radnike 67.400 dinara. Vučić je dodao da je država "pomogla investiciju" sa 1,6 miliona evra, a da će pogon imati 16.000 kvadratnih metara.\n"Neka ovo ne bude kraj vašeg ulaganja u Srbiju. Nadam se da ću uspeti u tome. Naši radnici su dobri, radnici Zrenjaninci su vredni ljudi", kazao je Vučić i dodao da će "država će pomagati".\nOcenio je da je Banat "zaostao" za Sremom i Bačkom, a "dramatično" za Beogradom i da se to mora zaustaviti.\nVučić je ponovio i da će u ovoj fabrici posao naći 160 ljudi, kao i da će prosečna neto plata biti 90.000 dinara, a za radnike 67.400 dinara.\n"Ovo je nova pobeda. Očekujemo još investicija iz Južne Koreje. Zvao sam Samsung da dođe, jer naši ljudi vole njihove telefone. Rekli su mi da treba budem uporan", našalio se Vučić na ceremoniji polaganja kamena temeljca za fabriku "Essex Europe" u Zrenjaninu.\nPredsednik je naglasio da je investicija u fabriku 30,4 miliona evra, a da je država pomogla sa 1,6 miliona evra. On je investitorima poželeo da zarađuju i reinvestiraju u Srbiju.\nPredsednik je investitorima poželeo da Srbiju dožive kao drugu kuću i da naprave još fabrika. "U narednom periodu počinjemo kao država da gradimo brze saobraćajnice između Zrenjanina i Novog Sada 50 kilometara puta i Zrenjanina i Beograda, a ta investicija biće oko 200 miliona evra", rekao je Vučić.\nGrađani koji su ga dočekali, kako je rekao, nisu mogli da veruju kada im je rekao za puteve koji će biti izgrađeni, ali i da je čuo od njih da se uzdaju u to da "kada je Vučić obećao, možda i bude nesto".\n"Eseks Evropa" proizvodi žicu za transformatore, elektro-motore i generatore. To je deo "Superior Eseksa" sa sedištem u Atlanti (SAD), a ta firma je deo južnokorejske Grupe LS, koja proizvodi elektro materijal i elektroniku i ima godišnji promet od 19 milijardi dolara. Fabrike te kompanije su na tri kontinenta - u SAD, Kanadi, Meksiku, Kini, Maleziji, Nemačkoj, Italiji, Velikoj Britaniji i Francuskoj.\nPosle sastanka sa rukovodstvom kompanije, Vučić se obratio javnosti rekavši da je ovo značajan dan za srednji Banat u borbi protiv nezaposlenosti jer će mnogi Zrenjaninci dobiti posao a to će biti značajno i za njihove porodice, njihovu decu i njihov ostanak.\nNa pitanje novinara kako komentariše podršku Hrvatske i Slovenije Kosovu kada je reč o EU integraciji, Vučić je prokomentarisao: A šta ste drugo očekivali, dodajući za Sloveniju da je pojačala retoriku jer će i njih neko sutra da pita da li će 50.000-60.000 Srba u toj državi dobiti status nacionalne manjine.\n- A mi ćemo ih svakako pitati - rekao je Vučić.\n"Essex Europe", sa sedištem u Francuskoj, je evropska podružnica kompanije "Superior Essex" iz Sjedinjenih Američkih Država i vodeći je dobavljač žice za proizvodnju transformatora, motora i generatora.\nKompanija "Superior Essex", sa sedištem u Atlanti u Sjedinjenim Američkim Državana, globalni je lider sa 85 godina iskustva u proizvodnji i distribuciji bakarnih i aluminijumskih žica i deo je južnokorejske "LS Grupe", vodeće kompanije u oblasti elektromaterijala i elektronike, čiji ukupni promet iznosi 19 milijardi dolara.\nProizvodni kapaciteti kompanije "Superior Essex" obuhvataju postrojenja na tri kontinenta, uključujući fabrike u SAD, Kanadi, Meksiku, Kini, Maleziji, Nemačkoj, Italiji, Ujedinjenom Kraljevstvu i Francuskoj.\nAleksandar VučićZrenjaninfabrikabakarne žicekamen-temeljacEssex Europe


Dačić: Dozvola Montenegro erlajnzu kad je dobije Er Srbija | 013 info\nRTS/Tanjug\tČet, 28/05/2020 - 14:42\nMinistar spoljnih poslova Ivica Dačić kaže da odluka o zabrani sletanja aviona kompanije "Montenegro erlajns" nije politička kao ni mera reciprociteta. Ističe da je reč o meri vazduhoplovnih civilnih vlasti koje se isključivo bave pitanjima našeg avio-prevoza.\nDirektorat civilnog vazduhoplovstva Srbije obavestio je u utorak "Montenegro erlajns" da se suspenduje pravo sletanja aviona crnogorske nacionalne avio-kompanije na beogradski aerodrom "Nikola Tesla".\nDačić je odgovarajući na pitanja novinara rekao da se vidi da i u Beogradu postoji nerazumevanje i da se lobira za interese crnogorskih vlasti povodom odluke Direktorata civilnog vazduhoplovstva.\nNiko, kako ističe Dačić, ne pita (cronogorskog predsednika) Mila Đukanovića i (premijera) Duška Markovića što nisu dali dozvolu "Er Srbiji" da sleti u Podgoricu i Tivat.\n"Kada bude dobila 'Er Srbija dozvolu', dobiće i 'Montenegro erlajnz'", poručio je Dačić.\n"Kakve mere reciprociteta? Još da njihovi mogu da lete, a naši ne mogu, i onda kao to je strašna mera Srbije, pogodila je strašno Crnu Goru. Nema tu sentimentalnosti, kada je reč o civilno-vazduhoplovnim vlastima, tu nema politike", zaključio je Dačić.\n"Ako nismo zdravstvena opasnost za Grčku, zašto smo za Crnu Goru"\nDačić je rekao da je Srbija ranije najavila da će od 1. juna otvoriti granice sa BiH, Severnom Makedonijom, Crnom Gorom i Albanijom.\nUpitao je kako je moguće da srpski državljani nisu zdravstvena opasnost za Grčku, Bugarsku i Mađarsku, koje otvaraju granice za naše građane, dok za Crnu Goru jesu.\n"Malo je nelogično i da u danu kada mađarski ministar (Peter) Sijarto kaže da Mađarska otvara granice sa Srbijom, da kada grčki i bugarski premijeri (Kirjakos) Micotakis i (Bojko) Borisov govore da će otvoriti granice za građane Srbije bez testova i karantina, stignu takve izjave iz Crne Gore", dodao je Dačić.\nSmatra da je politička namera svih u regionu relaksacija takvih mera.\nO otvaranju granica i administrativnih prelaza\nOdgovarajući na pitanje novinara o otvaranju administrativnih prelaza na KiM, Dačić je naglasio da se da se Srbija zalaže za njihovo otvaranje, ukoliko edpidemiloška situacija to dozvoli.\nDodao je da što se tiče Srbije, ta odluka doneta.\n"To su administrativni prelazi koji se nalaze na administrativnoj liniji, sa naše strane. Ja ne govorim o njihovoj strani", rekao je Dačić.\nMinistar je podsetio da je Srbija otvorila granice za pojedine zemlje iz okruženja.\n"Mi smo otvorili granice, ali to je jedna strana problema, a druga strana je da li će i oni to da prihvate. Mi za sada imamo situaciju da se neko izjašnjava da hoće, a neko se još nije izjasnio tako da i kada je reč o administrativnim prelazima, što se nas tiče, oni mogu slobodno da se prelaze", dodao je Dačić.\nNa pitanje da li može sa nekim u Prištini da se razgovara o otvaranju prelaza, Dačić kaže da smatra da je sasvim normalno da se razgovara na tu temu.\nsrbija Crna Gora avioprevoz


Bivši saradnik Bele kuće Luis "Skuter" Libi (arhivski snimak)\nBela kuća je potvrdila da je predsednik Donald Tramp pomilovao Luisa "Skutera" Libija, bivšeg visokog saradnika američkog potpredsednika Dika Čejnija, koji je bio osuđen zbog laganja istražiteljima i ometanja pravde.\nPortparolka Bele kuće Sara Hakabi Sanders objavila je saopštenje u petak navodeći da je Tramp pomilovao Libija.\nLibi, koji je bio Čejnijev šef kabineta, osuđen je da je lagao istražiteljima i ometao sprovođenje pravde nakon što je 2003. godine otkriven identitet tajne agentkinje CIA-e Valeri Plejm. Predsednik Džordž Buš kasnije je poništio Libijevu kaznu od 30 meseci zatvora, ali nije objavio puno pomilovanje uprkos intenzivnom pritisku Čejnija. Niko nikada nije direktno osuđen zbog odavanja imena Valeri Plejm novinaru Vašington Posta, čime je efektivno završena njena karijera tajnog operativca CIA-e.\nPre nego što je njen identitet otkriven, njen suprug, bivši diplomata Džozef Vilson 2003. godine je napisao autorski tekst za Njujork Tajms, navodeći da je Čejni namerno ignorisao dokaze da Irak ne pokušava da se domogne materijala za izgradnju nuklearnog oružja. Vilsonova tvrdnja, u suprotnosti sa zvaničnim argumentima kojima je pravdan početak rata u Iraku, bila je zasnovan na materijalu koji je prikupio radeći za CIA-u u Nigeru. Zvaničnici Bušove administracije su rekli novinarima da je Vilson išao u misiju otkrivanja činjenica u koju ga je uputila supruga Valeri Plejm.\nKonzervativci su kritikovali presudu Libiju, navodeći da je bio žrtva politički motivisane i ostrašćene istrage specijalnog tužioca. Gostujući na mreži MSNBC-ja u petak, Plejm je ocenila da pomilovanje šalje poruku da "možete počiniti krivična dela u odnosu na nacionalnu bezbednost i bićete pomilovani."\nSpecijalnog tužioca Petrika Ficdžeralda imenovao je Džejms Komi, u to vreme zamenik sekretara za pravosuđe. Komi je kasnije postao šef FBI-ja ali ga je otpustio Tramp.


Beograd domaćin konferencije o digitalnoj dividendi Beograd domaćin konferencije o digitalnoj dividendi – Personal magazin\nMinistarstvo za telekomunikacije i informaciono društvo Vlade Republike Srbije saopštilo je da će u sredu i četvrtak, 16. i 17. juna, organizovati ministarsku konferenciju jugoistočne Evrope posvećenu digitalnoj dividendi. Taj…\nMinistarstvo za telekomunikacije i informaciono društvo Vlade Republike Srbije saopštilo je da će u sredu i četvrtak, 16. i 17. juna, organizovati ministarsku konferenciju jugoistočne Evrope posvećenu digitalnoj dividendi.\nTaj skup biće prilika za dijalog na najvišem nivou o najboljim načinima rešavanja pitanja digitalne dividende u ovom delu Evrope, kako sa ekonomskog, tako i sa socijalnog stanovišta.\nNa konferenciji će biti razmatran dalji razvoj jedinstvenog pristupa u rešavanju pitanja digitalne dividende, kao i način na koji mogu da budu iskorišćene sve prednosti koje će doneti korišćenje digitalne dividende.\nTeme o kojima će biti reči su i opcije korišćenja digitalne dividende za mobilni širokopojasni pristup, prevazilaženje smetnji sa vazduhoplovnim sistemima, kao i analize najnovijih strategija i tehnologija razvoja.\nPoziv za učešće na ovoj konferenciji, koju Ministarstvo za telekomunikacije i informaciono društvo organizuje u saradnji sa ”GSM Asocijacijom”, upućen je svim državama zapadnog Balkana – Albaniji, Bosni i Hercegovini, Hrvatskoj, Makedoniji i Crnoj Gori, kao i Austriji, Bugarskoj, Grčkoj, Mađarskoj, Italiji, Poljskoj, Rumuniji, Sloveniji i Turskoj.\nBeograd domaćin konferencije o digitalnoj dividendi was last modified: June 15th, 2010 by Redakcija


U 21. vijeku ljekari pozivaju na vakcinaciju: Raste broj oboljelih od morbila\nNova 32 slučaja oboljelih\nU desetoj sedmici u periodu od 4. do 10. marta 2019. prijavljena su 32 slučaja novooboljelih od morbila, čime ukupan zbir od početka godine dostiže broj 65 prijavljenih slučajeva.\n"Napominjemo da su morbili vakcinalno preventabilna bolest protiv koje se daje vakcina MRP (Morbili, Rubeola i Parotitis) u obaveznom Programu imunizacija FBiH. Vezano za navedeno JU Zavod za javno zdravstvo Federacije BiH je naložio svim kantonalnim zavodima za javno zdravstvo da se intenzivira provođenje mjera u skladu sa zakonskim obavezama i Planom eliminacije morbila i Vodičem za nadzor nad morbilima", saopštili su.\nNavode da obzirom da je obuhvat imunizacijom u Kantonu Sarajevo znatno niži od potrebnih vrijednosti za postizanje kolektivnog imuniteta, a posebno je obuhvat MRP vakcinom u posljednjih nekoliko godina drastično opao, ali ne zbog nestašice vakcina, već zbog odbijanja roditelja da vakcinišu djecu, iako je imunizacija protiv MRP obavezna.\n"Ministarstvo zdravstva je već početkom 2018. godine obavijestilo zdravstvene ustanove da je potrebno da se pojačaju promotivne aktivnosti u koje treba da se uključe svi zdravstveni radnici, a posebno oni koji su direktno uključeni u program imunizacije, sa ciljem upoznavanja roditelja i javnosti o važnosti vakcinacije u sprečavanju zaraznih bolesti. Ministarstvo zdravstva Kantona Sarajevo poziva roditelje koji nisu ispoštovali Program obavezne imunizacije da vakcinišu svoju djece, sa ciljem postizanja poboljšanja imunizacionog statusa djece i u konačnici poboljšanja kolektivnog imuniteta", saopštili su.\nNapominju da je, u skladu sa zakonskim propisima, zaštita od zaraznih bolesti dužnost jedinica lokalne samouprave - opština, kantona i Federacije, zdravstvenih ustanova, nosioca privatne prakse, privrednih društava i drugih pravnih i fizičkih lica, te su promotivne aktivnosti o značaju imunizacije zajednička društvena odgovornost.\nBanjaluka: Učenica osnovne škole oboljela od morbila\nPrekršajni postupci protiv roditelja\nU RS 65 oboljelih od morbila


Ako SAD mogu da pošalju milijarde dolara u inostranstvo Ukrajini "trebalo bi da budemo i u mogućnosti da se i kod kuće uradi sve što je potrebno da naša deca budu bezbedna", rekao je Tramp na konferenciji Nacionalnih udruženja vlasnika oružja (NRA) u Hjustonu, prenosi BBC.\nPodsećamo, u napadu na osnovnu školu u mestu Juvalde, kada je osamnaestogodišnju Salvador Ramos otvorio vatru na đake, ubijeno je devetnaestoro učenika, dok je sedamnaestoro ranjeno.\nMasakr je izazvao bes američke javnosti, koja zagovara strožu kontrolu prodaje oružja.\nTramp je pomenuo pomoć za Ukrajinu zbog činjenice da se u svetlu rastuće inflacije u SAD američka vlada odlučila da Kijevu uruči ogromnu vojnu i finansijsku pomoć.\nBajden je Ukrajini isplatio 13.6 milijardi dolara vojne i humanitarne pomoći kao odgovor na situaciju u toj zemlji, tačnije kao pomoć u borbi protiv ruske armije.\nDonald Tramp Ukrajina DŽo Bajden pucnjava pucnjava u školi Juvalde